
NAUNONGTHOH 



K. Neldanon Sohkhlet 


Ka Rympci 

I mei jong ngi 1 dei I Diwtyseus Sohkhlet na Tyrna.l pa 
jongngi, I Kedrik Jana, I la khiad noh mynba nga dang dap 5 
snem bad ba I Bah I dang 8 snem bad I para kynthei ba marwei 
jongngi i dang don 7 bnai. Hynrci I para kynthei iba la khmih 
lynti ba in long ka pansngiat jonq ka iing I la khiad noh kyndit 
ha ka por ba dang ar snem . Katno ka ktah la I met jong ngi 
bad la ka iing baroh kawei. I mei i kun jar bad i trei shitom ban 
pynheh pynsan ia ngi baroh arngut shi para. Ngam lah ban 
mutdur bad haduh katno nga sngewnguh, ym don thylliej 
ba lah ban batai bad ym don mawser ba lah ban biang thew, 
kumno ba I lah ban buh skul ban pynbiang la ka bam ka dih ka 
jain ka nep. Im ju shah ba ngin pep skul bad jingiaseng. Im ju 
pep ban sneng ban hikai ia ngi haba ngi shong baroh lai ngut 
kum ki mawbyriew ha jan dpei shwa ban thiah. Ha I met nga 
iohi ia ka jingngeit, ka jingskhem jingmut, ka jingtrei shitom, 
ka jingnang ban kynshew kyndiap ban ym im lutphut. Katno 
nga sngewsih bad babe ha ka ki por jong ka jinglong khynnah 
bad por khie samia ba nga leh la kiei kiei kiba pynsngewsih, 
pynduh jingkyrmen bad pynjaw ummat ia I. Hynrei hapdeng 
jong kita baroh I met I tip ba ka dei tang ka jinglongkhynnah 
bad jinglong samia rit. 


KaJingkylla: 

Ha ka snem 1984, ha ka 14 tarik u Risaw, nga la 
pdiang ia U Jisu Nongpynim ha ka jingim ka jongnga ha kawei 
na ki jingiaseng iaiap. Ha kane ka juh ka miet nga wanphai 
shala ing da ka jingkmen, nga panmab na i mei ia kiei kiei 
baroh kiba nga la pynsngewsih ia i. Ha ki sngi, ki bnai ba bud 
nga panmab ruh na kito kiba nga la leh bymdei, kren bym dei 
bad kum pynsngewsih. Ngan ym klet ia katei ka miet, ka dei ka 
miet ka ban sah kynmaw, ka jingsdang jong ka jingkylla ha ka 
jingim ka jongnga. Hynrei ha ka ka jingiaid lynti, ka don ka por 
kaba nga la jngai na U Blei . Ka jingsarong ka jop ia nga. Ha ka 
snem 1994, U Blei u ktah pat bad pynthymmai. Kaei kaba nga 
long bad kaei kaba ngan sa long baroh ka dei beit ka jingaiei ka 
jong u. 

Ka jingshakri 

Ha ka snem 1995, ha u bnai laiong, ha ka por mynstep 
katba nga dang khie thiah, ha ka kamra thiah jong u paralok, 
katba ngi dang duwai step u Blei u la kren ia nga ba nga dei ban 
aiti sha ka jingshakri ba pura na ka bynta ka jingtrei Gospel. Nga 
jaw ki ummat, ngam sngew lah ngeit, ngam sngew lah pdiang. 
Nga ong Trai ngam long uba bit.Hynrei U Blei u iai kren. Kumta 
ha kane ka snem hi nga la aiti iaiade sha ka jingshakri ba pura 
ha ka kam ka jong U Blei, ha ka balang Full Gospel Fellowship. 
Nga ianguh ia U Blei na ka bynta i Pastor Hamlet K.Rajee, i 
Pastor Rangbah, Iba iai long i Nongialam ia nga. Lymda dei na 
ka jingialam bad btin lynti jong i ngan ym long kumne kumba 
nga long mynta. Ngam lah khlem da sngewnguh ia kiwei pat 



ki dkhot jong ka Board Of Ambasador kiba la long ki nong btin 
lynti, nong ai mynsiem ia nga ha syndah jong i Pastor Rangbah. 
La pynkyntang Pastor ha ka 22 tarik u laiong 2006. 

Ka Longiing 

Ha ka 10 tarik jong u Risaw, 1995, U Blei u la kyrkhu 
ia nga, ha kaba nga la lah ia kaban pyndep ia ka jingkyntiew 
kurim bad i Sylvia Kharnaior. Mynta ngi la don lai ngut ki khun, 
i Vala Zinnia (11 snem), i Adonia (9 snem) bad u Jehonathan 
S.Kharnaior( 5 snem shiteng). Nga ainguh ia U Blei na ka bynta 
i kurim bad ki khun, kiba ha ka jingthoh ia kane ka kot ki la ia 
shah shitom lem bad nga. 

Ki nongiarap ha ka jingiadei bad ka kot; Nga ai khiiblei 
shibun eh ia i Bah P.T. Sawkmie iba long mynta i Co Chairman, 
Meghalaya State Development Reform Commission, i ba la 
iarap shibun ha ka jingiadei bad ka jingpynipih ia kane ka kot. 
Khlem ka jingiarap basbun bad jingpynshlur jong i kan ym long 
kaba lah ban pynmih ia kane ka kot.Ki Nonghikai; Nga ainguh 
ia U Blei na ka bynta ki nonghikai barim jongnga ha Synod 
College, i Sir S.S. Majaw, Head jong ka Khasi Department I ba 
long ruh i President jong ka Khasi Authors' Society i ba haba 
nga la pan jingiarap na i ban pule lem ia ka jingthoh(script), da 
ka mynsiem jinglong la kloi i la pule, pynbeit, pashat jingmut 
bad ai ruh ia ka jingkynthoh. Ngam lah khlem da ai khublei ruh 
ia i Dr Mrs I Lapang, Head Department, Education i ba long hi i 
nonghikai ba rim jong nga i ba la pyni jingmut bad hikai ia nga 
kumno ban pynbha ia ka kot kumba ka long mynta. Ki Paralok: 
Nga ianguh ia U Blei na ka bynta ka jylli jong ki paralok kiba 



U Blei u la ai, lymda del na ka jingpynshlur bad iarap jong ki 
ngan ym lah satia ban pynmih ia ka kot. I Hagyna Siangbood, 
Research Scholar Botany NEHU, lymda del na ka jinglarap jong 
i, ngan ym jin da la ioh ban lum ia ki thup jingtip ban syngkhong 
ia ki jingthoh ba don ha kane ka kot. I bah Macdonald Nongsiej 
i la noh shibun u synniang u bynhei ha kane ka kot. I la iarap 
ban pyntype, ban leh ia ka Lay Out bad shah sngewbha ban 
pyndonkam ia ka Computer jong i lem bad ki jingai jingmut. I 
Pastor L. Kharbuli, i ba la pule lem ban pynbeit, pashat jingmut 
lem bad ka jingkynthoh lyngkot.Ngam lah khlem da ai khublei 
ia i Bah H. Katrai, i trai jong ka Rilum Printing House, ha kaba la 
shon ia kane ka kot, ym tang katta i la shah sngewbha ba ngan 
pyndonkam ia ka computer jong i na ka bynta ka typing bad 
kiwei kiwei. Ka jingkhublei ka leit sha baroh ki para ba iatrei 
lang bad ki paralok kiba ngam lah ban jer lut ia ki kyrteng ki 
jong ki kiba ka jingiarap lem jong ki ngan ym lah satia ban jam 
ia u mawmer uba nyngkong. 

Ki jingkyrkhu bad ki kabu baroh kiba nga la jer bad 
niewtang naduh kaba sdang haduh kaba kut baroh kiba nga 
la ioh, ki del namar jong U Blei. Kaei kaei baroh kaba nga long 
bad ka ban sa long ka dei belt ka jingaiei ka jong u. Sha U baroh 
long ka burom bad ka jingiaroh. 

K.N.5ohkhlet 
Mawlai Motsyiar 
Shillong.793017 
Ph No 9863452547, 

EMail- knsohkhlet@yahoo.com 



KAJINGKYNTHOH 


BAN mVVK'r BAD I'lIU IA I' 

Lah ban niew ia ka Bible kum ka thup bah jong ki 
dieng ki siej, ki syntiew ki skud, ki phlang ki kynbat, ki mrad 
ki mreng kumjuh. Hapoh ki kitab bad ki sla jong ka don byllai 
byrhien ka lyngkha baiar eh jong ka Botany bad ka Zoology. 
Dang dei eh ia ki riewstad bad ki akhia jongngi, wat ki skolar 
ka thioloji de,ban thwet bad thwiat ia ki syrtap ka jingstad 
ha kine ki phang. 

U Bah Neldarson Sohkhlet u la sdang ban prat ia 
kane ka lyngkha ba dang sah syllai kum ka risai bah. Donkam 
shuh shuh ia kiwei ki samla riewstad jong lea bri u hynniew 
trep ban pynbud da ki khnam bynrap ha ka juh ka skum ne 
ka sohpdung. Ban shu rieh tngen ha ki khapmaw ne synrang 
jong ka jingduk bad jingbymiah, khlem da pyrshang de toi, 
kan long ka jingbakla bakhraw. Ka mynsiem jinglong shlur, 
la rit ne khraw, ka dei ban don ha kaba trei ei ei bad pynnoh 
synniang lem sha ka imiang sahlang. 

Ha nga hi shimet, ban sngewthuh khambha 
shaphang ka thwei jingstad ha ka Bible, dei ban da ngam 
suh khlieh jiang sha ka mariang, ki dieng ki siej, ki phlang 



ki kynbat, ki syntiew ki skud, ki sker jingthung jingtep baroh 
kiba don hapoh jong ka.Oa kumta te ngin iohi shisha ia ki 
dur bad ki syrwet longbriew manbriew ha ka plan jong ka 
jingpynim ia u khun bynriew. 

Sngewtynnad eh kein ban kren ne rwai shaphang 
jong u tiew kulab ka Sharon bad u tiew lili ka pynthor, 
shaphang dieng kedar ha u Lebanon bad u dieng jamynrei 
ha Babilon, u dieng dymbur ha Jerikho, lane ruh ban siat 
pharshi da u dieng tyrso. Byllai kyrhai kum kine ki don ha ka 
Bible. Sa tang ki nongtrei ki dang duna ha kane ka lyngkha. 
U bah Nel te u la pyrshang. Hap ban iaroh bad ai mynsiem ia 
u. Khublei. 


27.May2008 


S.S.Majaw President, 
Khasi Authors'Society, 
Shillong. 



KAJINGLAMPHRANG 


“Uba hok un roi kum u dieng ttai bad un san kum u 
dieng kedai^ {Sa\m 92:1,2). Ka jingpule ia kane ka bynta ka la 
ktik haduh kana katta ia nga. Ka la khynniat ia nga ban ngan 
wad, bad pule kham bniah shaphang jong kine ki dieng. Ka 
don kaei eh ka jinglong ha ki, ba lah ban pynsyriem bad kine 
ki dieng haba kren shaphang ka jingroi bad ka jingsan jong u 
briew ne uba ngeit. 

U Jisu Khrist ha kiba bun ki jinghikai bad haba u mut 
ban hikai ne pyni nuksa ha ki jingkren ne jingialap jong u, un 
kdew sha ki syntiew, sha ki sim bad sha ki dieng. Kum ka nuksa 
haba kren shaphang ka jingkhuslai jong ka jingim, u ong, "wat 
khuslai khuslai ia la ka jingim...to khmih thuli ia ki simbneng 
ba kirn ia bet, lymne kirn ia ot, lymne kirn iaium ha ki thiar 
hynrei pynban u kpa jong phi uba ha bneng u bsa ia ki...balei 
phi khuslai shaphang kaba kup ruh, to pyrkhat ia ki tiew Lili 
jong ka ryngkew, katno ki man bha: kirn trei lymne kirn thir 
hynrei nga ong ha phi ba wat u Solomon ha ka burom jong u 
baroh urn shym la kup kum u wei na kine..." (Mt 6:25:34). U 
Solomon ha ka kitab jingstad ne kitab Proberb, ha kiba bun ki 
bynta ha ki jinghikai, jingsneng u hikai bad kdew sha ki mrad 
kum ka nuksa ba bha. U David ha ka kitab Salm ha kiba bun ki 
bynta u kdew sha ki dieng kum ka nuksa ha ka jingiadei bad 
ka jingim ba man la ka sngi ba ngi lah ban peit nuksa ha ka 



jingiadei bad ka jingroi, jingsan. 

Ka don ka jingong/Phin ym long marwei satia lada ka 
mariang ka long lem bad phi'(You will never be alone, if nature 
is with you)..Ha kiwei pat ki kyntien lah ban ong, ba phin ym 
long marwei satia lada phi nang ban ia long paralok bad ka 
mariang. 

Mutdur kumno kan jia bad kan long shu buh, lada yn 
ym don ki syntiew ki skud, ki dieng ki siej bad ym don shuh ki 
mrad ki mreng. Ki lum kin syllen, ki wah kin tyrkhong, kumno 
ka pyrthei jong u briew kan long. Shuh shuh ha ban phai sha 
ki jinghikai ne ki jingong ki jong u Jisu, ki jong u Solomon, 
jong u David bad jong ki prophet haba ki kdew ba ngin phai 
sha ki syntiew ki skud, ki dieng ki siej bad ki mrad ki mreng 
na ka bynta ka jinghikai, kumno ngin ioh peit nuksa lada kine 
kirn don shuh, sa tang ban shu peit na ki dur kumba long ia ki 
Dynasaur bad kiwei kiwei ki jait jingthaw ba la duh jait. 

Kaei kaba pynlong ia nga ban phai sha ka jingpule 
ia ki katto katne ki dieng jong ka Bible na ka bynta kane ka 
jingpyrshang barit bad ba nyngkong jongnga, kawei namar 
ki don ia ka khubor bad ka jinghikai ba khraw ia nga bad nga 
ngeit na ka bynta jongphi ki nongpule kumjuh. Kaba ar ka long 
ban ban pyni lem ha I jingtip barit ia ka jingkordor jong ki dieng 
ki siej bad ki jhur ki kynbat bad ba ngin nang kumno ban ieit 
banniewkoria ki. 



Baroh ki jingpynlong ki jong U Blei kiba u ia buh ki 
don la ka dor baba ngi nang ban niewkor. Naduh ba U Blei u la 
aiti ha u Adam, u ong ha u, ba un synshar. Ka kren shaphang ka 
jingbahkhlieh ban pelt ban sumar, ym ban pynjulor ne pynjot. 

Ngi don ka jingbahkhlieh ym tang kumno ngi leh ia la 
ka jingim, hynrei kumno ngi leh bad ki jingkyrkhu ki jong U Blei 
u la ai ha ngi, ym tang ia ka longiing longsem, ki jingioh jingkot 
bad wat ia ki jingkyrkhu jong ka mei mariang kumjuh. 


K. Neldarm Sohkhlet. 




U DIENG KEDAR 




U DIENG KEDAR 


U Oieng Kedar u del u wei na ki dieng kiba la kren 
bha ha ka Bible 

U del u dieng uba iai jyrngam sah (ever green). 

Ka ktien Kedar, katkum ka ktien tynrai, ha ka Old 
Arabic, ka mut ba suhthied jylliew. Ki dei ki jait dieng kiba 
jrong bad ba heh bha. Ki lah ban jrong haduh 90 phew phut 
bad ka jingiar pat ka lah ban long haduh 35 phut. Ki tnad ki 
lah ban iar haduh 10 Metre ei ei. 

KiSla 

Ki sla jong u kj lam syriem ia ki sla kseh, ki lam nep 
bad ki khmut ki long kum ki thyrnia haba ki dang lung. Ki 
long heh na trai bad nangrit sha khmat ha ka dur jong ka 
khoh bad ki jyrngam synia bha ba ki la iaw bad ki long kiba 
sma iwbih haduh katta katta. Ki sla , ki soh bad ki tnad rit 
jong u ki long kiba iaid kam bha ha kaba shna dawai. La ju 
pyndonkam bha ha ka sma ia ka jynhaw jong u na ka bynta 
kito kiba don ia ka jingshitom Bronchitis. Na ka snep jong 

SAN KUM U DIENG KEOAR 

u dieng ki ju shna ia ka dawai ha kaba sumar ia ki jingpang 
dait snieh doh. Ka jingshet pynthnam ia ka snep jong u 
(decoction) ka iarap ban pynioh ia ka dawai jyrhoh. Ka sha 
kaba la shet lang bad ki sla dieng kedar ki ju pyndonkam ha 
kaba pyndih ia kito kiba dang dep koit na ka jingshitom ba 
kin ioh bor bad na ka bynta kito kiba slem ka jingpoi bnai. U 
dei u jaitdieng uba khlain bha, uba ka Iyer kam lah da kaba 
suk ban pynkhyllem ia u, namar kumba u kiew bad iar ki 
tnad kumta u sam jylliew bad pait pnat ki thied. 

Na u ka juh mih ka kynja urn (syriem ia ka umkseh) 
kaba ki ju shna ia ka jingiwbih ba bha. Ki ju shna ruh ia ka 
kynja dawai ban kyllan na ka bynta ban iada ia ki kynja 
snieh( kot thoh ba kli) ha ki por mynshwa na ka bynta ban 
iada na ka jingpyutKa rong jong kane ka dieng shapoh ka 
lam byrsaw. 

Ka dieng jong ka ka dei kaba iaid dor bha, namar ka 
jingneh, shan slem, jingitynnad jong ka rong, bad jingsting 
jong ka. Ha ka jingshna ia ka temple, ki rishot ki lyntang bad 
ki duwan la shna da kane ka dieng. U Solomon u pyndonkam 
ruh ia kane ka dieng ha kaba shna ia ki kali kulai bad ki kali 
iapomjong u. 

Ka long ka jingsarong ia uno uno ban don ia kano 
kano ka mar ba la shna da kane ka dieng ha ri Palestine, 
kumba sngew sarong ki briew haba ioh shna jingshna 

SAN KUM U DIENG KEOAR 


(furniture) da ki dieng rai ha ka ri ka jong ngi. 

Ha ka Bible ka kren haduh 56 sien shaphang ki 
dieng Kedar. Bad haba pynmih ia ka ktien kedar bunsien 
la shim ia u kum ka nuksa ne ka jingpynsyriem. U Syiem 
David ha ka salm haba kren shaphang ka jingsan, jingroi, 
u pynphai da kaba ai nuksa na une u dieng. Ki Prophet ruh 
haba kren shaphang ka jingkular jong ka jingkyrkhu ia ka 
ri ne ia ki briew ki pynsyriem bad u dieng Kedar. Ha bun ki 
bynta haba ki kren shaphang u dieng Kedar, ki mut ia ka ri ne 
ia ki briew. 

U David ha ka Salm 92:12, u ong "uba hok un roi kum u 
diengtiai,: un nang son kum u dieng kedar u Lebanon". 

Haba kren shaphang u dieng kedar, bunsien ka 
kren shaphang ka jingsan, jingskhem, ka bad ka jingiar bad 
ka jingroi. Haba pynsyriem ia uno uno u briew bad u dieng 
kedar ka kren shaphang ka jingsan( maturity) ka jong uta u 
briew ia uba la pynsyriem bad u.Kam kren tang shaphang 
ka jingsan ha ka jingsngewthuh shemphang bad jingtip ka 
kren ruh shaphang ka jingroi bad ka dor jong ka jingshakri 
ka jong u. 

la u la ju tip kum u Kedar jong u Lebanon(Cedrus 
Libani). Khyndiat ngin ia peit shaphang jong u Lebanon, ka 
jaka ha kaba la ai nam ia u. 

SAN KUM U DIENG KEDAR 

U Lum Lebanon, u dei u lynter ium ha Syria. Ka 
kyiteng Lebanon ka mut 'balieh'(levanon,white). U ioh 
ia kane ka kyrteng namar ka jingtap jong ka ior ia ki kiiar 
lum jong u hynriew bnai lynter. Ka lynter jong u ka long ka 
bynta mihngi haduh 100 mer ha ki linter pud jong ka Syria. 
Ka Lebanon ka la don ha ki jingthoh naduh 16 BC. Ka ba kut 
jong ka bynta ba shathie ka don ka jingbteng ba beit na ki 
lum jong ka Galili ba shatei. 

la u lum Lebanon na bna nam bad ai nam namar 
ka jingdon jong ki khlaw ba rben. Ha ka por slap ki don bun 
tylli kshaid bad ki wahduid ba tuid sha mihngi bad sepngi. 
Ka bynta ba kham sha trai, ki don shibun ki khlaw Olib, per 
soh apple, soh dymbur, sohwain bad soh lyngdkhur. Ki bynta 
ba kham shalor pat ki don ki khlaw dieng martl.la une u lum 
la niewtang namar ka jingseisoh( ka jingbun jong ki jingmih 
na ka lynter lum jong u.la kaba la kren ha ka salm 29:5,6; 
Isaiah 2:13; 60:13. Kaba kongsan ka jingiohnam jong ii ka 
dei namar ki deing Keda, namar ki Kedar na lum Lebanon ki 
dei kiba kynsai tarn ha ka ri mihngi ha ki por hyndai , kum ka 
ri Ijip, Mesopotamia. Ki dieng Kedar ba la phah da u Syiem 
Hiram sha u Solomon ha ka por ba tei ia ka Temple ki dei 
kiba la pom na Lebanon( I Syiem 5:6,9,14; 2Khro 2:8,16; 
10:17,21. 



SAN KUM U MENG KEOAR 


Ki khana pateng shaphang ka Lebanon ki long ruh 
namar ka jingshah pynjulor, shah tuh jong ki dieng ba kynsai 
na ki linter lum jong u naduh na shataei haduh shathie. 

Khyndiat ki nuksa na u: 

Ka kyrteng jong u, 'Kedar', ka mut uba suhthied 
jyliiew- Lada ka del ba yn tip, yn khot, ai nam ia ngi kum ki 
dieng kedar, ngi dei ban long ym tang kiba seisoh, jyrngam 
sla, hynrei ngi dei ban long kiba skhem bad sam jyliiew ki 
thied. Ha bym khlain ka nongrim bad sam jyliiew ki thied 
ha ka Ktien U Blei lehnohei ka jingjyrngam , jingseisoh 
bha namar haba wan ka eriong, lehnohei kiei kiei baroh 
kyllon khein bad tnad, hap bad soh iwet bad sla baroh. 
Ka jingskhem ka dei wan long ka nongrim ba kongsan.Ka 
jingitynnad ka dei ban wan baar. 

U dei u dieng uba jrong bad uba iar ki tnad jong u- Ka 

jingdap pura jong ka long rynieng ka dei haba ka jingjrong 
bad ka jingiar ka iahap pylia ne ka ia biang pyiia. Ka jingtip, 
jingshemphang ia ka ktien U Blei ka dei ban iaid ryngkat 
bad ka jingpyntreikam.Sbuh shuh ka jingsan ba shisha ha 
ka jinglong myrrsiem kam dei tang haba phi lah ban khmiet 
beit tang sha U Blei, haba phi lah ban pynlut por ha ka 
ktien jong u bad ho ka jingduwai. Ka jinglah jongphi ban 
pynlutpor, ban puson ia ka ktien U Blei bad ka jing duwai, ka 
dei ban pynlah ia phi ban kner ia ki kti jongphi sha kita kiba 

SAN KUM U DIENC KEDAR 

don hajan bad shajngai jongphi kiba donkam ia ka kti jong 
ka jingiarap jongphi, ban long ka nuksa ia ki ha ka ktien bad 
ha ki kam. Ha ka jingkhmiet jong ngi sha jrong ngim dei ban 
jynthud pat ia uba ha tbian. 

U pynmih ia ka jingiwbih: Ki briew kiba lah ban pynsyriem 
ia ki ne ban khot ia ki ki dieng kedar, ki dei kita kiba kiba 
ka jingim jong ki ka don ia ka nam kaba bha. Ka long kaba 
sngewsih ban iohsngew ban tip ba kita ki briew kiba la tip 
da ka balang kum ki Pastor, ki nongialap, ki tymmen basan 
bad ki bangeit Khristan , ia kiba la burom bha ha ki balang ba 
ki don, hynrei hapoh shnong poh thaw bad ki marjan, ha ka 
imiang sah lang ki long ki maw jynthud, ki nongiania ia aw, 
ki bym ioh satia ia ka jingieit bad ka jingburom, ha kiwei pat 
ki kyntien haba phai sha ka jinglong ka jong ki, ki briew kirn 
iohi ia ki ba ki dei kita.Ha ka jaka ban iaiap ia ka nam ba bha 
jong ki, ki shah kyniw! Ki long pynban ka iwtung. Ki don ki 
briew kiba ym da dei eh kita ki briew kiba paw ha ki balang 
ba ki don, hynrei ka jingim jong ki, ki kam jong ki ka pynlong 
ia ki briew, ki para marjan ba kin ainam ia ki da ki pastor, 
ki tymmen basan watia kata ka shu dei tang ka jingsin ia 
ki namar ka jinglong ba jemnud, ba iaishah jong ki. Shisien 
la don ba kylli ia nga mynshuwa kumne, " balei mo bah kat 
kito ki briew kiba lah dei ki nongialap, kiba ngi khein ba ki 
dei ki briew ki jong U Blei, kiba lah san ki dang leh kumto, 
ki dang kren kumto?"Nga la jubab ia ki," ka kam ba ki trei, 

ka nam ba ki bat ha ka balang kam iathuh satia ba ki dei ki 
briew ki jong U Blei, hynrei ka jinglong kein". Lada don ba 
kylii shaphang ka kam ba nga trei bad ka jinglong jingim ka 
jingkynthoh ba bha tarn ka dei na ki para marjan bad ki para 
shnong. Kam pher katno ngi lah ban long ki nongkren kiba 
tbit ha ki pulpit, hynrei phi long ne em ki nongshong shnong 
ba don ia ka nam kaba bha.U Nongthoh ia ka kitab Proberb 
ha ka Bible u ong," ka nam ba bha ka kham dei ban jied ban 
ia ka ksiar, ka ksiar kaba khraw"(Pro. 22:1). 

Ki dieng kedar ki dei kiba neh(durable): Ki diengkedar 
ki dei ki jait dieng kiba neh bha, kiba shan slem. Ki don 
ruh ia ka rong kaba itynnad lam byrsaw, ki long kiba sting. 
Dei na kata ka daw ki long kiba iaid dor bha ha kaba shna 
jingshna(furniture). La pyndonkam ia ki hh kaba shna ia ka 
temple bad ia ki jingbuh jingsat hapoh jong ka.Ba yn tip ia 
ngi da ka kyrteng kum ki dieng kedar ngi donkam ban ri ia ka 
nam ba bha.Na ka bynta kito kiba la phia ba ki la mad ia ka 
jingpynthymmai(revival), ki donkam ban bat, ban ri ia kata 
kaei kaba U Blei u la trei hapoh jong ki ban bat ia kaei kaba U 
Blei U la trei. Ka jingiaineh ka dei ban iathuh, pynshisha ba ka 
jingsdang, jingtrei ka dei kaba bha. "Dei tang uta uba iaineh 
haduh kaba kut u ban ioh lait im". Ka jingphia jong ki ka dei 
ban long kaba neh. Ha ki kam ing kam sem ne ki kam kiba 
iadei bad ka bha ka miat, ngim dei ban long kiba khia, kiba 
tud ban ieng, hynrei ngi dei ban pyni ia ka jingsmat jingsting 

ban pyni ia ka mynsiem jong ka jinglong la kloi ban shakri 
ha kano kano ka kabu bala ai bad tynrong ha phi.Ki dieng 
kedar kirn dei kiba laid kam tang ha temple hynrei kiba laid 
kam ruh haba shna ia ki kali iapom jong u Syiem Solomon.Ka 
jinglong jingim Khristan kaba khlain kam dei kaba tang ha 
ing mane ha ka sngi U Trai ban pyni katno phi lah ban rwai, 
ban iaroh, ban duwai, hynrei kumno phi long ha ka thma ba 
man la ka sngi ha baroh shi taiew jong ka jingim jong phi. 

U long ka jingsarong ia kiba don ia u: Kumba sarong ki 
briew haba ki ioh shna jingkhangJingkhangTt bad shuki da 
ka diengrai, kumta ka long ka jingsarong ia ki nong Palestine 
ban ioh shna jingshna ei ei bad don ia kaei kaei kaba la shna 
da ka dieng Kedar. Ka long ka jingsarong ia ka balang, ia ka 
shnong ka thaw ia ka ri ban don ia ki nongshong shnong kiba 
long kum ki dieng kedar.Katno tarn ka long ka jingsarong ia 
U Blei, ba kita ki briew kiba u la ieit naduh bymju kut, kiba 
u la siewspah, u la thied da ka dor bah, ki long kum ki dieng 
kedar, ki ioh ia nam kum ki dieng kedar. Ka dei ka jingshisha, 
ba U Blei u sarong na ka bynta la ki briew, kumba u sarong na 
ka bynta jong u Job, haduh ba un da kob ia u soitan ban ong, 
"me la khmih thuh ia u shakri jongnga u Job? naba ym don 
uba kat ma u ha ka khyndew, u briew uba janai bad uba beit, 
uba sheptieng ia U Blei bad uba kiar noh na kaba sniew"(Job 
1 : 8 ). 

Haba pynkut ia ka jingpule bad ka nuksa na u 
diengkedar, katkum ka ktien U Blei, ka khot ia ngi ban ngin 
ym bun tang ha kaei kaba ngi long, hynrei ban ngin nang 
san. Ba nginym sngew sarong tang ha kajingshem mynsiem 
jong kaba la leit, hynrei ban ngin iai iit iaiade, kumno ngi 
long mynta? Hato ngi nang iai san?. 

Ki Dkhot ha ka bible(Bible References): 

2Samuel5:11;7:2,7;1Sylem5:6,8,10;6:9, 10,15,16, 18, 20;7:, 
3,7,1 l,12;9:11;10;17;Salm 92:12;Jingrwai U Solomon 4:11, 
5:1S;lsaiah 2:13; 10:19; Isaiah 44:14; Jerimaiah 22:14 Esekiel 
31:3-9; Hosaiah14:6; 

House, Grand Rapids, Michigan, a Division of Harper Collins 
Publishers, Pg 588-5894797. 

U DIENG TLAI 


U Diengtiai, u dei u dieng uba la kren bha ha ka Bible. 

Ha shwa ba ngin ia kren ia u ha ka jingiadei bad 
kaei kaba la kren ha ka Bible, ngin peit shwa ia kiei kiei kiba 
iadei bad u. 

KiSla 

U dei u diengbah u bym don ^lad, hynrei la 
pynphong pansngiat ia u da ki sla kiba jrong ba eh ba long ha 
ka dur jong ki sner bad ki pakha. Ki don haduh kumba 2600 
jait . Kiba bun ki mih bha ha ki Tropical Asia bad America. La 
phiah ia ki ha ki ar kynhun, kawei kakynhun kaba don ia sla 
kiba long dur sner bad kiwei pat kiba long ha ka dur ki pakha 
kiba nep ha man ki tduh. 

Kajingheh 

Ka jingheh jong u metbah ka lah ban iapher na u 
wei u jait ha u wei pat, ha ka jingjrong bad ha ka jingiar, 
naduh uba kat u let haduh ka jingjrong kaba haduh 60 metre 


31 



SAN KUM U DIENG KEDAR 

ne 200 phut bad ka jingiar kaba haduh 1 metre. Ki sla ki don 
kiba ka jingeh ne jingjrong ka long tang 1 centimetre haduh 
ka jingheh ne jrong kaba haduh khyndai metre. Ki soh ki don 
kiba ka jingheh Jong ki ka long tang kat I khlieh Jingpruid 
haduh kat ki pathaw rit ne ki Water Melon. 

Ki syntiew 

Ki syntiew ki Ju mih rynjup rynjup, kiba bun ki dei ki rong 
lieh lam stem. 

KiSoh 


Ki soh ki don kiba long ha ka rukom jong ki shyieng 
bad ki dohmet soh( berries). Kiba bun ki dei kiba don tang 
uwei u shyieng, ki don ruh katto katne kiba don ar shyieng. 
Ki soh ki mih rynjup rynjup na trai jong ki sla. Na ki soh jong 
u la ju tip ruh ia u dieng kum u dieng tlai(Date tree). Ki soh 
jong u ki long kiba thiang bad kiba lah ban bam.Ym kum ki 
dieng tlai ba mih haka jylla jong ngi. 

KaJait khyndew 

Ki Du "tlai ki mih bha ha ki jaka dewsboh.ba long 
lam sngem . Ka jingshong sngem ka iarap bha na ka bynta 
ka jingsankloi. 

Ka jingiaidkam 

Nalor ba ki soh jong u ki long kiba myntoi. U long u 

jait dieng uba laid kam bad laid dor ha kiba bun ki liang. Na u 
lah ban ioh ia ki jingbam, ki tiar shna iing,ki ksai ne tyllai, ki 
jaka rich tngen, ki jain, ki dieng tylli, lah ban shna ia ki kynja 
kot . Kaba kham myntoi shuh lah ban ioh ia ka umphniang, 
ka kynja jingdih, ki Jingwiehrong, ka bthing bad kiwei kiwei. 
U Gibbons, ha ka jingrwai lane ka jingthoh(prose) jong u 
u niewtang ia ka jingiadkam jong u da kaba kdew ba lah 
ban pyniaid kam ia u haduh lai spah hynriewphew jait ki 
jingpyndonkam. 

U jait dieng tlai ba ju tip kum u Pheonix Oactylifera 
KOate Palm) u dei u wei na kiba mih bha ha ki thain mihngi 
pdeng jong ka Asia (Middle East) ia k>ba la ju rep bha na ka 
bynta ki soh jong u,u dei u wei na kiba la thupg naduh 6000 
snem shwa u Khrist (6000 BC). Kine ki lah ban san haduh 30 
metre , u don ia ki sla kiba long kum ki pakha. U ne u dieng 
u lah ban kit haduh 250 kilo ka jingkhia jong ki soh jong u 
. U lah ban im haduh 100 snem ne tarn .la u la pynlong ka 
jingbam ba kongsan ha ki bynta jong ka America ba shatei. 
Na u lah ban ioh ia ki soh, ban shna ia ki kynja jingdih, kynja 
wain, ka kynja shini. Cocos, la u Palm Peach la ju pyndonkam 
bad bam kum u wei na ki jhur. 

Ka Umphniang Jong u 

la ka Umthiang (Palm Honey) lah ban shna da ka 
jingioh ne pynlong ia ka kynja urn ba don hapoh jong u. Ka 

kynja um ba la ioh na ki soh jong u lah ban shna ia ki kynja 
dawai bad kynja wain. Ka Malaysia ka dei ka ri kaba pynmih 
bun eh ka umphniang na ki soh jong ki jait dieng tiai. La 
shalan ia ka sha kiba bun ki ri, ha kaba na ka umphniang 
jong ka lah pyndonkam ha kaba shet bun jait ki jingbam bad 
ka jingshna ia ki Margarine,ice-Cream bad ki sabon. 

Ka tynrai jong ka kyrteng 

Ha ka ktien Hebru, la khot,Tamar, la ai ia kane ka 
kyrteng na ka jingbeit, jingjrong bad ka jingbymdon tnad, 
kaba pyni ia ka jingiapher ba bun jong u na kiwei pat ki jait 
dieng .U iah ban poi ka jingjrong haduh shispah phut.Kiba 
bun ki bynta jong ka ri Palestine ki dap da kine ki jait dieng. 
Ha ka kitab Deuteronomy 34: 3, ia ka Jerikho ia tip kum, " ka 
Nongbah jong ki diengtiai". Hynrei ha kine ki por ki la duna 
. Ka jingkaweh bad siang ia ki sla bad ki tnad tlai kam dei 
tang ka dak jong ka jing ai burom ia u syiem ne nongjop ha 
ka jingialeh kai ne ha ka thma, hynrei ka dei kaba ki ieh ruh 
ha ka jingrung jong ka jingrisa ba donburom jong U Syio'^' 
jong ka Seion ha Jerusalem,(ioan 12:12,13). "Bad kan iong 
bad ka jingleh burom kaba khraw bad ki briew jong u ha 
bneng"(Jingpynpaw 7:9). 

Ka Khubor ne nuksa ba ioh jinghikai na u: 

U Dieng tlai u dei u ba la kren bunsien ha ka Bible. 
Haba pule shaphang jong u u don ka khubor ne ka nuksa 

kaba khraw na ka bynta jong ngi. 

la u ia shim kum ka shap jong ka jingroi(Flourishing), 
Saim 92:12. la ka jingjrong ba itynnad jongno jongno la 
ju pyrsyriem bad u,(Jingrwai U Solomon 7:7). la ki tnad 
Jong u dieng tlai la ju rah ha ka por jong ka jingkhawai 
Tabernakl,(Libitekos 23:40). Ki don bun ki jaka ha ka Bible 
kiba kren ne don jingiadei bad ki diengtlai, ka Elim ka dei ka 
jaka ba dap da ki dieng tlai,(Eksodos 15:27). 

U Diengtiai na ka bynta ka jingsan kaba biang pura 
bad ban seisoh kumba dei ban long ne khmih lynti u donkam 
ia ka dew sboh bad ba lam sngem. Kaba mut u donkam ban 
don hajan jong ki urn. Kumjuh ruh na ka bynta ka jingim 
khristan kaba biang pura bad ba seisoh ngi donkam ban 
don ha ka jaka ba dei biang . U David ha ka Salm 1:3, u ong 
shaphang u briew uba hok, uba sngewbha ha ka hukum 
(ktien) U Trai un long kum u dieng bala thung harud jong ki 
wah urn, uba sei la u soh ha la ki aiom, uba ka sla jong u kam 
tior noh, bad kaei kaei kaba u leh un man bha. 

U Diengtiai u long u dieng uba laid kam ha kiba bun 

ki liang. 

Ki sla jong u ki long kiba jrong ba iar, ba shim por 
ban pyut, ki laid kam kam bha ha kaba thaw ia ki iing trep ne 
ki iing rieh tngen( iing Data): Haba u Blei u iiei ia ka balang 
bad pynim ia ki briew shimet shimet u don ia ka jingthmu, 

ym tang ban kyrkhu ia ngi, hynrei ban ngin long ruh ka 
jingkyrkhu ia kiwei pat. Ba kita kiba peit sha ngi kum ka 
jingialam ne ban ioh nuksa na ka bynta ka jingim ba bha 
kin ioh jinghikai. Ba ngin long ki nongpyntngen na ka bynta 
kito kiba laid lyngba ki jingshah leh bymdei, shah kren bein 
na ka bynta ka nongrim jong ka jingim ba bha ba shisha da 
kaba kyrshan bad ai mynsiem ia ki. Na ka bynta ki briew 
kiba kum kine ngi donkam ban long ki nongai mynsiem bad 
ki nongpyntngen. Balei ki jingsniew bad ki kam bymman 
ki nang jyllei, bad duna patki ban iakren ne iaiap khana 
shaphang ki kam ba bha. Ka daw ka long ba ki duna ki briew 
kiba kyrshan ia ki nongleh kam ba bha. Haba ki shah kren 
bein ne shah leh bym dei ym don ba kyrshan ne ai mynsiem 
ia ki. Ki nongshah lehbein, shahkren bein na ka bynta ki kam 
ba bha duna eh ban ioh ia ka jing kyrshan ne jingpyntngen. 
Ki bun ki nong kdew kti, ki duna ki nong iasnoh kti. 

Ki soh jong u ki dei kiba lah ban bam: Na u lah ban pynmih 
ia ki kynja jingdih .Na u lah pynmih ia ka umphniang. Na u 
lah ban sain ia ki kynja wain bad dawai. Kata ka dei ka jingim 
kaba U Blei ba u khot ia ngi kiba ngeit. La ngim lah ban long 
kiba lerkam ha baroh ki liang hynrei la kumno kumno ngin 
long kiba lerkam ha kano kano re kano ka bynta kaba U Blei 
u la ai ka jinglah. Ban long ka jingbam ha kita kiba sliang la 
ka ktien ka jong U Blei. Ban long ka jaka rieh tngen ia kita 
kiba shahlynthem maw. Ban long ka dawai ha kita kiba pang 

bad ban long ka umphniang ha kita kiba mong. 

Ka Borjongu 

U Dieng tlai u del uba jrong bad uba khlain, u lah ban kit 
haduh 250 kilo ka jingkhia jong ki soh ba mih na u; Ka daw 
ka long ba ki thied jong u ki long ki ba ngam jylliew bad kiba 
iarshapoh khyndew ha kata ka mkom ba kin lah ban kyrshan 
la ka met bad ia ki soh. Ka jingsan jong ka jingim khristan 
kam dei ban long kaba noh shiliang ne shitcng. Kurnba u 
san sha jrong u dei ruh ban san ha ka jingtip, jingsngewthuh 
bad shemphang ia ka ktien U Blei. Ka jingjrong ka lah ban 
long ka jingtip, ka kyrdan, ka jingtbit bad ka sap kaba u 
don( Kumba long ka metbah ki sla bad ki soh ki syntiew). 
Ki thied kiba ngam jylliew bad iar ki long ka jinglong jong u 
briew(character). Khlem ka jinglong ba bha(tjood Character) 
lehnohei ki jinglah, jingtbit bad ki sap baroh. Namar haba 
bam kruin ka tynrai, la thikna ka jingiap stai. 

U Dieng Tlai u long uba phylla, ba pher na ki jait dieng 
baroh: UJhu u dei u ba phylla tarn na baroh: 

A1. Urn shym la don kano kano ka jingpyntbit ba 
kyrpang na ka bynta ka jingshakri, hynrei da ki million ngut 
ki mih banleit pyntbit iaiade na ka bynta ban iaiap ia ka 
Gospel ka jong u. 

A2. Urn shym la leit bun tylli ki ri ban shakri. Hynrei na 

ka bynta jong u bun ki mih na la ki ri sha kylleng ki ri ban 
iaiap ka Gospel kajong u. 

A3. Urn del satia uba riew spah ne don ia ka ling paki 
dulan. Urn don ia ka jaka wat tang ban buh iaia ka khlieh. 
Hynrei na ka bynta jong u bun ki iehnoh iaIa ki hok, ki jingfoh 
pateng, ki kloi ban duh ia ka spah ka phew bad iaia ki iing 
paki dulan ban len iaiade na ka bynta ban iaiap ia ka Gospel 
ka jong u. 

A4. Um shym la thoh wat tang kawei ruh ka kot, hynrei 
na ka bynta jong u da ki million ki kot bad da ki bun bah ki 
thup (volume) ia pynmih kiba thoh shaphang ka jinghikai, 
iaiap, ki kambah, ka jingiap , jingmih pat bad jingwanpat ka 
jong u. 

B1 . U long uba itynnad: Ka jingitynnad jong u ka pher na 

baroh kiwei pat, la ka long haka jingjrong, ha ka jingwandur 
jong ki sla, kiba long kum ka pansngiat ba la pynphong ha 
ka khlieh. Ka dei kaba u nongrwai u kren shaphang jong u 
Jisu, ba u long, " tiew lily jong ka pynthor bad u khlur step ba 
phyrnai, uba kham phyrnai ban ia ki hajar". 

B2. U long uba belt: Wat la u shah ia ka sngi, u slap, 
ka Iyer bad ka jingkhriat, u lah ia ka ban ieng belt. Ki bor ba 
nabar kirn lah ban ktah ne pynkhih ia kaei kab.i it del ban 
long. Kata ka dei kaba u Jisu u long, ym don kaba a: ;>dp ha ka 

shyntur ka jong u. la kaei ka bym dei u kren bad u dumok. U 
ieng belt ha ka nongiim jong ka jingshisha bad ka hok. 

B3. U long ha ki jaka baroh: Ym ba u long tang ha ki jaka 

dew met, u long ha ki ri shyiap ruh. Ha ka jaka kaba kiwei ki 
jingthung kirn long ma u u long. Kata ka dei ka jingim kaba U 
Blei u khot ia kiba ngeit. Ngim dei ban shah ba kiei kiei kiba 
don sawdong(situation) kin pynkylla ne ktah ia ngi, hynrei 
ba ma ngi ngin pynkylla ia ki. 

B4. Ki thied jong u ki long kiba sam jylliew: Namar kata 
ki lah ban kit ia ka jingjrong, jingheh bad ka jingkhia jong 
ki soh kaba lah ban kot haduh 250 kilo ruh. Ki briew kiba la 
suhthied ka jingngeit jong ki bad kiba la ngam jylliew haka 
ktien ka jong U Blei ki lah ban ieng ha kaba kum kano kano 
ka jingjia kam pher kaba katno ka jingkhia' ba ki hap ban 
kit. 

B5. Ki don bun ki soh bathiang ha ki rynjup jong u: Ki 
don bun tylli ki soh ha u.Kane ka dei ka jingim kaba U Blei 
u khot iangi. Ban ngin long kiba seisoh. U Jisu,u ong, "phi 
phim shym la jied ia nga,hynrei nga nga la jied ia phi bad 
nga la thung ia phi ba phin ioh iai leit bad seisoh bad ba u 
soh jong phi un ioh iai neh . . ."(loan 15:16). 

Kawei kaba phylla ba ngi iohi ha u dieng tlai ka long 
ka jingiaidkam jong u, ha kaba na u lah ban pyndonkam 

haduh laispah hynriew phew jait.Kane ka kdew ia ka jingroi 
jong ka jingtreikam, lerkam, laid kam ka jong u. Ngim lah 
ban len ba ki don ki briew kiba ngi da itynnad shisha ia ka 
jinglah, jingtbit treikam jong ki ba kat kaba ki leh ka long 
beit, kumba don ba ong, " katba ktah ma ki ka kylla ksiar". Ki 
don ki briew pat kiba shait bynniaw ba kirn nang ia kaei kaei 
ruh. Hynrei ngim dei ban man thaid ban iai pyrshang ban iai 
wad. Ha ka pyrthei , ha ka rukom peit ka jong ka, ki lah ban 
don bun kita ki bym lah leh ei ei( Disabled). Hynrei ha khmat 
jong U Blei, ym ju don kita ki bym don jinglah (disabled), ha 
uwei pa uwei u briew U Blei u la sam bynta, u la ai ka jinglah. 
Kawei na ki nongthaw jingrwai ba pawnam, kaba la thaw 
ruh ia ka jingrwai, "Nga sngewskhem Jisu u long jongnga" 
ka Fanny Crosby, ka dei ka briew kaba matlah hynrei phi lah 
ban mutdur ba kala thoh haduh 8000 tylli ki jingrwai. U Tony 
Molendes, u briew u bym don kti hynrei mynta u leit kylleng 
ka pyrthei ban rwai bad tern da ka kjat. 

Wad ia ka jingai ka jong U Blei ha phi, bad pynroi ia 
ka. To phin roi kum u Oiengtiai. 

Phi lah ban pule ia kine ki bynta: Jenesis 38:6;Esodos 15:27; 
Libitikos 23:40;Duteronomy 2:8;31:3;34:3;2 Sammuel 
13:l;14:27.Salm 92:12;,Jingrwai U Solomon 7:7,8;Jerimiah 
10:5; Esekiel 47:19; Mathaios 21:8; loan 12:13; loan 12:13 
bad Jingpynpaw 7:9. 

U Dieng Olib 

Olive (Olea europaea) 


Ha ka Bible la kren haduh 80 sien shaphang Jong 
u dieng Olib.La ju tip ia u kum u, Jerusalem Willow. La kren 
nyngkong eh shaphang jong u ha ka kitab Jenesis 8:1 1 . 

Ki lah ban jrong 10 pbut haduh 40 phut. U long u ba 
piar ki tnad. U don ia ki sla ki bym da heh ki ba lam iar. 

U dei u dieng uba iai jyrngam $ah(Ever green). KI 
syntiew jong u ki long kiba lieh bad ba sma iwbih. U dei uba 
ju mih bha ha Asia Minor bad thain Syria. Lathung bha ia u 
ha ki thain Mediteranean. 

Ka jingpynroi ia u ka long da ki symbai ne da kaba shu ot ia 
u tnad. 

KiJIngmyntoi NaU 

Jan baroh ki bynta jong u dieng Olib ki long kiba don ia ka 
bordawai. 

Ki bynta: Ki sla bad ki snep dieng jong u ki ba laid kam tarn 

ha kaba shna dawai, kum juh ruh ka urn na ki soh. 

Na ki soh Ka bor dawai: Ka don ia ka umphniang, 
cholaqoque,demulcent, emollient bad laxative. 

Ki soh ba la ih bha jong u ki dei kiba kongsan na ka bynta 
ka umphniang. Haduh 14 ne 15 bynta jong ki umphniang 
lah ban ioh na u, kaba kynthup ia ka fatty acid, squalene, 
phytosterol. 

Na ki sla ka bor dawai: Lah ban ioh ia ka antiseptic, 
astringent, febrifuge,transquilizer. 

Ka bor iarap jong ka: Ka iarap bha na ka bynta jong ki 
snier, ki dkhot met ba shapoh bad ia ka snam. 

Jingthmu. U long ka jingbam bad ka dawai naduh ki por 
myndai. Ka jingkhoh ia ki snep dieng bad ka jingshet 
pynthnam(decoction) ia ki ka pynioh ia ka dawai ba dei na 
ka bynta ka jingshit, jingpynduna ia ka jingbaiong khlieh bad 
jingpynthanda ia ka jingkulmarjingmutf jingshitom ba ktah 
ia ka khlieh). Ka iarap na ka bynta jingbaiong khlieh(fiu) bad 
jingpynhiar kpoh bad kthamat. 

UJait dieng 

U dei u jait dieng uba ki da thung khnang bad sumar bha. 
U san bad plung bha haba la thung hajan jong ki rud urn, u 
kynrei bha ha ki jaka ba jan bad ka duriaw. 

U del u jait dieng uba lah ban im slem, uba im slem bha u lab 
ban im haduh 1000 snem. 

Ki sob jong u ki lam kthang, bynrei ki long ban bam. Ban 
pynduna ia ka jingktbang jong u ki ju pdem ha ka urn mluh. 

Lah ban krap ia u ba un seisoh (Rom 1 1:17). 

Ka Umphniang 

U pynmih ia ki sob kiba baba la pdem ne tylliat ia ki 
da ki maw tyiliat ki pynmih ia ka umpniang ba kordor bad ba 
remdor, ia kaba ki ju ium ha ki khra maw ne ki jingdiang. la 
ka umphniang jong u la pyndonkam ha kiba bun ki rukom, 
la ju shna ruh ia ka dawai ba iarap ban pynrung ia ka dawai 
injek, ia kane la tip kum ka emollient ba,d demulcent. Ha ki 
por jong ka Bible la pyndonkam ha kaba thang ia ka sharak 
ha ka tempie. 

ia ka umphniang Olive bala pynkyntang la ju 
pyndonkam ha kaba pynsleh la ka jingtap isnei jong ka 
synduk jutang, ki ju pynsleh ruh ia ki tiar ki tar jong ka 
temple, kum ki khiew ki pliang bad kiwei kiwei. 

la ka umpniang Olive la ju pyndonkam ruh ha kaba 
pynsleh ia ki syiem ha ka por ba ki kiew khet(coronation), 
kum ka dak jong ka, jinglong iaitiuid, jingsynshar da iade( 
sovereinty). 

Ka dieng jong ka ka dei kaba bha ban shna 
jingshna. La pyndonkam ha kaba shna ia ki kherub bala buh 
halor jong ka jingtap isnei. La pyndonkam ha kaba shna ia ki 
jingkhang bad ia ki shawkad jong ka temple ha ka por jong 
u Solomon. 


KaKhuborna u: 

1. Haba kren shaphang jong U dieng Olib, ka kren shaphang 
ka khubor jong ka jingsuk. 

2. Haba kren shaphang u dieng Olib, ka kren shaphang jong 
ka jingitynnad (beauty). 

3. Ka kren shaphang ka jingkyrkhu, jingroi. 

4. Ka kren shaphang ka jingiaid dor, shong dor (vaulable). 

5. Ka dak jong ka jinglong laitluid ka bor synshar halor lade 
(sovereinty). 

6. Ka shap jong ka hok, ka jingroi (haba pynsyriem ia uno 
uno u briew bad u). 

Nga kwah ban iasam bad kaei kaba nga iohi ha ka 
pharshi shaphang u dieng Olib, ia kaba u Jotham u khun 
khatduh jong u Jerubal u kren, ia kaba ngi lah ban shem na 
ka kitab Nongbishar 9:8,9. 

U LonQ uba bit nam ban thunQ ia u kum u syiem jon 9 ki 
dieng (Nongb 8:9) 

Haba ki dieng ki la ia leit ha u dieng olib ia ka ban 
kyntu ia u ba un long syiem halor jong ki. Kaei kaba u dieng 
Olive u la jubab, ka long kaba sngewtynnad, "hato ngan 
iehnoh mo ia ka khlein da kaba nga pyndon burom ia U BIci 
bad ia u briew, bad ban leit kaweh shane shatai halor ki 
dieng?" 

la u dieng Olib ym shym la lah ban pynbor da ki 
para dieng ba un shim ia ka khet syiem ban synshar halor 
jong ki. U tip kaei ka jingkhot (call) ka jong u Blei ia u, u tip ia 
ka jingthmu(purpose) ka jong U Blei na ka bynta jong u. Urn 
dei u uba la iaiam da ka jingpynshlur bieit ne pynsarong jong 
kiwei pat. 

Ai ba kane ka pharshi u dieng Olib kan long ka 
khubor, ka jingkyrsiew thiah bad pynkyndit ia ngi ba ngin 
peit iaiade, hato ngi dang don ha ka jaka kaba U Blei u la 
khot ia ngi, hato ngi dang iai pyndep ia ka jingthmu jong ka 
jingkhot. Ne ngi la kum klet ha ka jingbun kam ban kaweh 
bad mareh shane bad shatai? 

To ngin ieng skhem ha ka nongrim jong ka jingkhot 
bad ka jingthmu. To ngin ym shah ba ka jingkwah nam, kwah 
burom briew, kwah spah kan pynpulom noh ia ka jingkhot 

bad ka jingthmu ka jong U Blei na ka bynta jongnga bad 
jongphi, ha kano kano ka bynta U Blei U la khot, thtnu na ka 
bynta jong ngi ban pyndep, ban long jingkyrkhu. 

La kren nyngkong eh shaphang jong u dieng OHb 
ha ka Kitab Jenesis 8:1>1.Hadien ba la dep ki sawphew sngi 
iawphewmiet/hadien ba katyngapkam shym la lah ban 
ai ia ka khubor ba thikna la ka urn kala rngat ne em, u Noah 
u la pyllait ia ka paro ha kaba arsien. Kane hadien ba ka la 
wanphai pat ka la wanrah ryngkat bad I sla Olib hala ka 
shyntur. Kane ka dak kaba pyni ba ka urn kala rngat noh, 
ka jingbitar ka jong u Blej kala kynran noh. Haduh mynta 
mynne, ki dangiai pyndonkam ia ki sla Olib ha man ki jingjia 
haba kren ne phah ia ka khubor jong ka jingsuk. 

Sa kawei pat ka khubor, ka long ka jingbahkhlieh 
jong uwei pa uweu u bangeit uba la mad ia ka jingmab bad 
jingieit ka jong U Blei ba kin rah ia kane ka khubor jong 
ka jingsuk sha ki briew baroh ban iathuh ba ka don ka lad 
jong ka jingmab. ka kti jong ka jingieit kaba kloi ban pdiang 
iaki. Ban iathuh ba ka jingbitar ba shlei ka jong U Blei la 
pynsangeh noh da ka jingiap ka jong U Jisu Khrist halor jong 
ka diengphna ha u Lum Kalbari. Kum kiba ngeit la khot ia ngi 
ruh ban long ki nongrah ia ia ka khubor jong ka jingieit bad 
ka jingsuk sha ki briew baroh. Ka jingiasuk bad U Blei kumjuh 

ruh bad u para briew. Ka jingkam ba ki la mad ia ka jingiasuk 
bad U Blei del ban pynskhem ne sakhi da ka jingiasuk bad ki 
para briew. 

Iwbih kum 



U DIENG MARTL 




U DIENfi MARTI 


Ka kyrteng jong u la ioh na ka ktien Hcbru, Myrtus 
Comminis.U dieng Marti u del u dieng uba kiba bun kila 
lohsngew bha. Ka kyrteng jong u kaba sngew tynnad. Haba 
sngap na ka kyrteng bun ki pyrkhat ba u del u dieng uba heh 
bha. Hynrei urn long satia kumta. U del u dieng u barit.Ka 
jingheh jong u ka long kat ki dieng tiew kulab ne sohshiah 
khlaw. U hap ha ka thup jong ki dieng rit( Shrubs). U lah ban 
jrong 6 phut haduh 9 phut. 

U Mih bha ha ki lum Palestine. 

Kisla 

U don ia ki sla kiba jymgam bha. 

Ki Syntiew 

Ki syntiew jong u ki long kiba lieh ha kaba na u ki ju shna la 
ki jingiwbih. la u la ju niewkor bha da ki jiw. La sitim la u ba 
u long ka shap jong ka jingsuk bad jmgroi. 

Ha ka Bible la kren bunsien shaphang jong u. Ha ka kitab 
Isaiah 55:13, haba u Prophet Isaiah u iathuh lypa ia ka kular 
ka jong u Trai, u ong," ha ka jaka u shiah un mih u diengkseh 
bad ha ka jaka u soh shiah un mih u dieng marti, te kan long 
kanam iaUTrai". 

Aiu u Sakharaiah u kren shaphang jong u dieng 
marti, " te u ta u briew uba ieng hapdeng jong ki dieng 
myrti u la iathuh bad u la ong, kine ki long kita kiba U Trai u 
la phah ba kin iaid shane bad shawei ia ka khyndew. Ki te ki 
la iathuh ha uta u angel U Trai uba ieng hapdeng jong kita ki 
dieng marti bad ki la ong, ngi la iaid shane bad shawei ia ka 
khyndew, te hakhmih ka khyndew baroh kala shong jar jar 
bad ka suk"Sekharaiah 1:10,11. 

Ka jingiathuh lypa ha ka kitab Isaiah ka kren 
shaphang ka jingkular ia ka jingkyrkhu bad jingroi. Ha ka 
Kitab Sekharaiah ka kren shaphang kren shaphang ka jingroi 
badkajingsuk. 

Ha ka kitab Nehemaiah haba ki pule ia ka kitab ka 
hukum, ki shem ba ha ki por ba mynshuwa ki khun Isreal ha 
ba ki thaw ia ki ing trep na ka bynta ka jingkhawai mg trep ki 
ju pyndonkam ia ki sla dieng martle bad kiwei na ka bynta 
ban shna ker bad tap ia ki. 

Ka kyrteng Hebru jong ka Syiem Esther, ka dei 
Hadassah, kaba mut u dieng myrti. 

Kakhubornau: 

Khyndiat haba puson shaphang jong u dieng myrti, ki don 
katto katne ki khubor ne jinghikai. Haba phai sha u, u don ia 
ki sia kiba iai jymgam, kaba pynkyrmaw, pyni ia ka dak jong 
ka jingim, ka shap jong ka jingkoit jingkhiah. Kane ka dei ka 
jingim khristan kaba U Blei u khot ia ngi. Ba ngin long kiba 
iaineh, iai jymgam, kaba kiwei haba ki peit sha ngi kin iohi ia 
ka dak jong ka jingim, jingkmen, jingsuk. Kita kiba don ia ka 
jingiadei bad U Blei ki dei ban pynpaw ia kata ka dak. 

U don ia ki syntiew kiba lieh bad ba iwbih: Ki syntiew 
kiba lieh ki pyni ia ka dak jong ka jingsuk, ka dak jong ka 
jingkhuid. Hapdeng jong ka pyrthei kaba kynriang, kaba 
mutlop, kaba nang jyrsieh ha ka pop, uba ngeit, u khristan 
u dei ban long ka shap jong ka jingkhuid. Wat ha ka pyrthei 
kaba kum kane, ha kaba ki briew baroh baroh ki ia tyllun 
sha kaba sniew, hynrei ki don ki ba wad ia kita kiban long 
ka nuksa jong ka jingkhuid, ban shaniah ia ki ha ka kam pisa 
tyngka ne ban tynrong ha ki ia kano kano ka kam ba donkam 
bad ba eh. Hapdeng jong ka pyrthei kaba nang tyllun sha 
kaba sniew, ha kaba ia ki briew la pynbor ban iaieh lang 
kumjuh watia ki tip ba ka dei kaba sniew, nga sngew sarong 
ban iohi bad tip ba don kiba ngeit, ki khristan kiba long ka 
nuksa ha ka liang jong ka jingtreihok ha ka akor ha ki ophis 
sorkar ne kino kino ki kam ba ki trei, kum ha ki kam la jong. 

ha ki kam bylla sngi ne bylla kynta. 

Na ki syntiew jong u dieng marti lah ban pynmih ia ka 
jingiwbih: Ka jinglwbih kan ym mih noh, lymda la khniot 
bad pyniwet ia ki. Ban iohlong ka jingwbih, ba ki briew kin 
tip shaphang jong ngi, ngin ym lah khlem da iaid lyngba 
ia ka lynti jong ka jingshah khniot bad jingpyniwet. Ban 
trei hok, ban bat ia ka jinglong ba don akor, ka dawa ia ka 
dor hapdeng jong ki para nongiatrei ki bym trei hok, kiba 
leh tang dep. Hynrei ban bat iaia ka nongrim ba shisha ngi 
hap ban iaid lyngba shibun ki jingshah bein, shah khoh bad 
ki jingshah pynshitom. Na ka bynta shipor ngin long kiba 
shah kren bein. Hynrei ha kaba kut haba ngi iaishah dei na 
kiba kum kine kein ka mih ka jingpyrto. Kane kein ka dei ka 
jingiwbih.Ka don ka dor kaba ngi hap ban siew na ka bynta 
ban long ka jingiwbih. Yn ym lah da lei lei ban pynmih ne 
shna ia ka jingiwbih na ki syntiew kulab ne na ki syntiew 
dieng Marti lymda la pyniwet shwa ia ki.Khnang ban ngin 
lah ban long ki jingiwbih ka don ka por ba ngin hap ban iaid 
lyngba ki jingshah pynlwet.Hato phi long la kloi ban siew ia 
ka dor? U Apostol Paul u ong, " Naba ngi long ka jingiwbih U 
Khrist ia U Blei ha kita kiba la pynim bad ha kita kiba jot noh; 
ha uwei ka jingiw ka jingiap ia ka ban iap, hynrei ha uta u 
wei ka jingiw ka jingim ia ka ban im"( 2 Kor 2:15,16). 

Haba shim kyllum na ka jingiathuh lypa jong u Isaiah bad 

Sekharaiah, u dieng marti u long ka shap jong ka jingroi 
bad ka jingsuk. Ka del ka jingshisha ba haba ka jingroi bad 
jingkyrkhu ka wan na U Blei ka wan ryngkat bad ka jingsuk. 
Haba ka jingkyrkhu ka wan na U Blei ka don ka jinghun, kam 
ju pynlang bad ka jingkhuslai. To ngin nang ban shaniah ha 
U Blei bad ha ka por ka jong u na ka bynta ka jingkyrkhu 
ia ka jingtrei shitom ka jong ngi.To ngin ym kyrkieh ban 
riewspah da kaba shim ia ki lynti bym khuid, lynti bam sap. 
Ka jingriewspah kyrkieh na ka jingbamsap ka iaiam sha bun 
ki jingpang ba shyrkhei bad khuslai. Wat ha ka karta kaba 
nga dang 40 snem nga la iohi bun ki briew kiba lum spah 
da ka lynti bym dei na ka bynta ka lawei ki khun jong ki, kirn 
tip ba kata ka spah ka long pynban ka jingtim na ka bynta 
jong ki. 

Nuksa na ka Esther 

Kaba khadduh, ka kyrteng Hebru jong ka Esther, Hadassah 
ka mut u dieng marti. Ka Esther ka long ka nuksa ( role 
model) kaba khraw kaba kiba bun ki samla ki lah ban peit 
sha ka kum ka nuksa, lada ka dei ia ki ba kin kiew shaphrang 
ka ka jingim. 

Ka Esther, ka dei tang ka khun swet, ia kaba ym don 
ba lah ban mut dur ba ha ka hima Persha ba khraw kan ioh 
shong ha ka khet. Kam shym poi sha ka khet da ki jingjia 
ryngkhat, ka iaid lyngba ki mawkyrdon, maw jingkieng. 

U maw jam ba nyngkong eh jong ka sha ka khet, u 
dei: 

Ka jingsngewrit. Haba la pynrung ia ka ha ka kynhun jong 
ki nongiakhun(contestans), kam shym la leh stad ne sngew 
nang sngew tip. Kat kaei kaba ki iunok jong u syiem ki ai 
ha ka, la ka long ki jingtah, jingkyllan, ka pdiang beit kat 
kaba la ai, kam thiia satia. Ka pyni ia kata ka jingsngewrit, 
jinglong ba nang ban sngew hun bad kaei kaba ka ioh 
ne kaba la ai ha ka. Kane kala tuh ia ka dohnud jong ki 
nongsumar jong ka, kiba peit ia ki jingdonkam jong ka. 
Ka jingbha briew jong ka khmat kam shong tang ha ka 
jingbiang jong ki jingtah jingkyllan, hynrei ka shong ruh ha 
ka jinghun, jinglong palei jong ka mynsiem. Kane ka dei ka 
jingshisha kaba kiba bun kiba lakhun Miss World ne Miss 
Universe ki klet. Ka Sushmita Sen, ka Miss Universe, haba la 
kylli ia ka,"kaei ka jingbhabriew ba shisha ha ka jingsngew 
jong ka?", ka la jubab, "Ka jingbha briew ba shisha jong ka 
samla, kam shong eh tang ha kaba paw shabar(outward 
appearance) hynrei ha kaba shapoh". Ka jing bymnang ban 
hun, ka dei kaba bam khniang ia ka dohnud jong ki briew. Ka 
jingianujor ia ka jingbym biang iaiade bad ka jingdap jong 
kiwei ka pynsniew jinglong, pynduh mynsiem bad pynduh 
jingkyrmen. Ryngkat bad kane ka jinglong ngim lah ban don 
ia ka dur ba phuh, ba ikmen bad ba idap jingsuk. 

Kaba ar, ka jingkohnguh: Kat kaei kaba u pasan jong ka u 
batai, ka kohnguh, kam saitlah. Don ki khep kiba j kumba ka 
jingphah jong u kan iaiam ia ka sha ka jingiap, ka bym i lab 
long, hynrei ka shaniah, ka kohnguh.Kam shym la ai nia ia u 
pasan. Ka sngewthuh haduh katno u sngewkhia na ka bynta 
jong ka bad haduh katno u shaniah ia ka. 

Ka shaniah ha U Biei: Ka tip ba ka kam ka dei kaba eh, da 
ka bor briew kan ym lah. Ka phai sha U Blei, ka duwai, shah 
jingit,ka phah ia kiwei ruh ban duwai shah jingit lem bad 
ka. Ka tip ba ka shakri ia U Blei jong ki kambah, uba ha u ym 
ju don ka bym lah. Da shisha U Blei u pyndonburom ia ka 
jingngeit ba sngur jong kane ka samla. 

U DIENG SOHKHYLLAM 


UJaitDieng 

U dieng sohkhyliam u dei u wei na ki dieng ba la kren bunsien 
ha ka Bible. Une u hap ha ka thup ne longing ne kynhun jong 
kl syntiew Prynus amygdalus ne ha ka Prunus dulcis. 

Jaka 

Kine ki jait dieng ki khano kynrei ha ki bynta ba shathie jong 
ka Asia. 

Ki syntiew: 

Ki syntiew jong u ki shait phuh ha ki bnai Kyllalyngkot ha ka 
taiew ba khatduh ha ki thain Palestain. Ki syntiew ba phuh 
rang ping ki iasyriem ia ki syntiew soh phareng, kumjuh 
ruh ki soh ki sawping haba ki dang thylleng, hynrei ki kylla 
rong ynda ki la dei ka por ban heh. Ki shylluit Sohkhyliam (ki 
syntiew) ki lah ban phuh ha shuwa ka por lada ia buh ia ki ha 
ki khiewum ha ki jaka ba syaid. Hynrei ka jingphuh ba biang 
por ne ba dei por hi ka ju long ba ki syntiew kin phuh shuwa 
ban mih sla. 

Ki soh: 

Ki soh khyllam haba ia ih bha, un pynmih ia ki kynja shyieng 
na ka jingsop ba tong syriem ia ka snieh, da kaba kli pynran 
shajrong ban ailad ia u ba un mih. Ki don ar jait ki soh khyllam, 
u wei u dei uba thiang bad u wei pat uba kthang hynrei uba 
long pat hi ruh ban bam. Ki soh khyllam ki long kiba myntoi 
bad laid kam haduh katta katta. la ki sohkhyllam thiang la ju 
bam ia ki shyieng (Nuts). 

Jingiaidkam 

La ju pyndonkam ruh ia ki haba shet jingshet. Na u lah ban 
shna umphniang ba remdor bad ba iaid dor ha kiba bun ki 
rukom. U sohkhyllam kthang lah ban bam ia u, u don la ka 
jong ka jingbang kthang. U don haduh 50% ka umphniang 
kumba don ha uba thiang. Na u lah ban ioh ia ka kynja urn 
(substance) kaba don ia ka bordawai kaba ki khot ka Emulsin. 
Haba la weng noh ia ka prussic Acid, ia ka umphniang la 
pyndonkam ha kaba shna ia ka kynja jingsma na ka bynta ki 
jingbam ne na ka bynta ki kynja jingdih. Bad la pyndonkam 
ruh ha kaba khleh ha ki doh, dohkha bad ki jhur ba ju bam 
ki nong Asia. 

Ka jingtei met: 

Ki soh khyllam ki don ruh ia ki bor teimet kum ka Protein, 
Iron, Calcium bad Phosphorus. 

la ki soh khyllam la kren bunsien ha ka Bible. Ka sien 
nyngkong eh ba la kren ne buh jingthoh ha ka Bible, ka dei 
ha ka kitab Jenesis 4B;1 1, ha kane ka bynta la thoh ba u soh 
khyllam u dei u wei napdeng ki jingai sngewbha ba la phah 
ban ai da u Jakob ha ki khun sha u Pharo. Kiba ba pule ki lah 
ban pule ha kine ki dkhot ne bynta: Jenesis 30:37; Eksodus 
37:19-20; Jingkhein 17:8; Eksodus 25:33; Ekiessiastis 12:5. 

Kaba pule shaphang jong ki sohkhyliam ki don ruh ia 
ka khubor nejinghikai na ka bynta jong ngi. 

Haba kren shaphang ka bor dawai ne bor tei jong ki, lehse 
kirn da iapher than na kiwei pat ki jait dieng ne jait soh 
kiba ngi ia pule sha khmat. Kawei na kiba phylla shaphang 
jong u ka long, ba u don jait uba kthangbad u don ruh uba 
thiang. Baroh kiba thiang hi ngi tip jan baroh ki dei kiba long 
bam, hynrei kiba kthang hi kham niar kiba long bam. Hynrei 
u sohkhyliam watia u long uba kthang u long ban bam, u 
don ia katta kaba ngi shait ong 'kthang bang'. Ka long kaba 
shisha ba ngim da sngew tynnad eh ia kiei kiei kiba kthang. 
Hynrei bunsien ki jhur kiba kthang ki dei ki jingbam kiba tei 
bha ia ngi. Ha kawei ruh ka Hang ngim ju sngewtynnad satia 
ia ki jingjia ba sniew ne ki jingjia ba kthang ne ba sngewsih 
pynjaw ummat ia ngi, hynrei ngim lah ban len ba ki jingjia ba 
sniew ba kthang ki ai ruh bun ki jinghikai bakhraw ia ngi. 

Ka don kawei ka jingjia kaba long ka khubor bad 

ka nuksa kaba don jingiadei bad ki sohkhyllam. Kata ka del 
ka jingjia ha ka kitab Jingkhein 17:8. "Ka jingphuh syntiew 
bad sohkhyllam jong u diengduh u Aaron." Kane ka del ka 
dak phylla ba la leh da U Blei, kaba ym don ba poi pyrkhat 
ba u diengduh uba la lap, ba la pyndonkam da u Aaron, uba 
khlem thied, haba la buh ha kaTabernakI, ha ka jaka kyntang 
u la sei syntiew bad sohkhyllam. 

Kaei kaba la dawa ia U Blei ba un hap ban pyni ia ka 
dak phylla ka bym ju jia? Ha ka kitab Jingkhein 16 lynnong, 
ki jong u Korah, u Dothan bad u Abiram lem bad 250 kiwei 
pat ki la ia shet buit ban ieng pyrshah ia u Moses bad ia u 
Aaron ban kynnoh bymdei pyrshah ia ki. Ki jong u Moses bad 
u Aaron ki khlem iania ne iaieh ban pynksan iaiade, hynrei ki 
la buh ia kane ka kam ha khmat U Trai ba un bishar. Da shisha 
U Blei u la bishar. Baroh ki briew ba la jer kyrteng lem bad 
250 ngut bad kiei kiei kiba dei lem bad ki ki la shah nguid im 
ha ka khyndew kaba la ang ha ki pohjat jong ka khyndew ba 
ki la iuh, bad ka ktien U Blei ka ong ba ki la hiar im sha dujok 
(jingkhein 16:30). 

Hadien jong kane ka jingjia, ha ka lynnong kaba 17 
U Blei u la bthah ba u wei pa u wei u rangbah na ka iing ki 
kpa jong ki kin wallam ia la ki diengduh ban buh ha khmat 
jong U Blei ha ka jaka kyntang, na ka liang jong ki Lebi yn buh 
ia u diengduh jong u Aaron ban pynshisha, ba u diengduh 

jong uno uno napdeng jong ki uba phuh syntiew, uta un dei 
uba la jied jong U Blei. Ha kaba lashai baba la sei ia baroh ki 
diengduh, la shem ba u diengduh jong u Aaron u la phuh, 
bad u la mih shylluit bad u la phuh syntiew, u la sei ruh da 
ki sohkhyllam. 

Bale! U Blei u leh ia kane ka kann ne ka dak khyllah? 
U hap ban leh ia kane ban long ka dak pyrshah ia ki khun ba 
iaieh pyrshah, ban pynduh noh ia ka jingkhnium jong ki na 
khmat U Blei, ba kin ym iap shuh (17:10). 

Balei ba ki nongiaieh pyrshah lem bad ki 250 ngut ki 
hap ban shah nguid im bad hiar im sha dujok? Balei ba U Blei 
u hap ban da leh ia kane ka dak khyllah ha ka jingiapynshisha 
uno napdeng jong ki uba la jied jong U? ka jingiap jong ki ka 
dei shisha ka jingjia ba kthang, balei eh ba tang namar ba ki 
shu kren bein, iaieh pyrshah ia ki jong u Moses bad u Aaron 
ki hap ban iap, phi lah ban kylli. Ka jubab ka long kane. Ka 
jingkhnium, ka jingialeh pyrshah jong ki kam dei tang ba 
ki iaieh ia u Moses bad u Aaron (ia ki briew) hynrei ka dei 
ka jingktah mationg ia U Blei hi. Ka dei ka jingniewbein, ka 
jingkhein dewthala ia ka jingjied ba halor duh (sovereign 
will) ka jong U Blei. Haba ki kren pyrshah ia ki jong u Moses 
bad u Aaron, ka mut ki ktah ia ka pyllew khmat ka jong u 
Blei. U Blei hi u ong kumne, "wat ktah ia kiba la sleh jong 
nga....''(Salm 105:15). 

Kane ka long ka jingmaham, ba ngim del ban kren bein ia ki 
briew jong U Blei ne ban kren pyrshah ne kynnoh bymdei ia 
ki.Ka kamram jong ngi ka long ban ieh ha U Blei. 

Ha ka jingiadei pat bad ki briew Jong U Blei, ki 
Pastor, ki nongialam balang, ngim dei ban rieh tngen ha 
katei ka jingjia ba them, ban ong ba ym dei ban don ba kdew 
kti ia nga, ia ngi. Ngi dei ban im kumba ngi iaIap.Ka long ka 
ba suk ban iaiap na pulpit, hynrei ka long kaba eh pat ia kiba 
bun ki nongialap ban im kumba ki iaiap hadien ba la hiar 
na pulpit.Ki Nongsngap mynta ki long kiba stad haduh katta 
katta, ki pynshongnia ia kaei kaba phi iaiap, ki thew tarajur 
ia ki kyntien, ki iahap ne em pat bad ki kam. Ka long kaba 
suk ban hikai ia ki briew ban long hok bad ka kam, la ka long 
ha ki kam sorkar, ne haba trei bad kiwei pat(private) ne ha ki 
kam bylla, ban ym pyndonkam bakla ia ki tiar ophis, ban ym 
rah ia ki khulom, ia ki kot sada bad kiwei kiwei ki tiar shala 
iing ne ban pyndonkam ia ki mar sorkar na ka bynta ki kam 
shimet.Ko para nongialap, kynmaw da u juh u mawser ba 
phi ser ia kiwei, yn ser ia phi ruh. 

Ban pynshisha ba ka jingshakri jongphi ka dei kaba 
la jied la thung da U Blei- ka jingshakri jongphi ka dei ban 
long kaba phuh syntiew, kaba seisoh. Haba ka jingshakri 
ka phuh, ka seisoh mano ban nishan pyrshah ia phi. Ka 
jingphuh syntiew ka jingseisoh kan long ka sakhi. 

U DIENG BALM 



U D(EN£ BALM 


Katkum ka Bible Khasi ym shym la thoh satia ia ka 
kyrteng ba shai jong une u jait jingthung ne dieng, hynrei 
la shu ong ia u da u dawai, hynrei ha ka English Bible la tip 
ia u kum u dieng Balm. U don ka jingiasyriem bad u kynbat 
Jalynthraid ba don ha ki thain West Khasi Hills. Hynrei urn 
long pat ne kum uta uba ngi iah ban shitn ia ka bor dawai 
ba kan long katkum ki jingkdew harum .Katkum ka Kitab 
Jerimaiah 8:22, ka ong kumne, "Ym don dawai( Balm) ha 
Gilead? ym don doctor hangta? balei te bym shym la pynbha 
pat ia ka jingkhiah jong ka khun ki briew jong nga? 

Ha shwa ba ngin ia peit ia ka khubor bad jinghikai 
na u ne u wei pat u jait dieng , ngin ia peit shwa ia ki katto 
katne kiei kiei shaphang jong une u dieng. 

U Jait Dieng 

U dei u jait dieng eh. Ki don bun jait ki dieng kiba kum kine 
kiba don ia ka jingsma ba iwbih ha ki sla ne ha ki snep, 


75 



SAN KUM U DIENG KEDAR 

KiSia 

Ki sla jong u ki don ia ka jingsma iwbih, kham tarn kiba hap 
hapoh ka kynhun ne thup, kiba don ia ka jingsma ha ki sla( 
(mint family khamtam kiba ki khot ki .Melissa Ohcinaliy, 
kumjuh ruh ki Cold Balm, Gentle Balm bad Lemon Balm 
Mellissa Ofhcinallis. 

Kabordawai 

la ki sla jong ki la pyndonkam ha kaba shna ia ki 
dawai kyllan, ki jingsma iwbih, ha ki kynja jhur, ki syrwa, 
ha ki kynja jingdih bad ki kynja umsoh.La ju pyndamkam 
ruh ia ki kum ka dawai haba la khleh lang bad ka sha. la 
ka kynja jingiwbih kaba la shna na u wei na ki jait dieng ba 
kum kine uba la tip kum u Coniphora( u kynja dieng uba don 
ia ka jingiwbih ha ki sla jong u na kiba lah ia ka ban shna 
dawai, la tip ia u kum u Balm jong ka Gelead. Une u don ruh 
ia jingiadei ne syriem bad u dieng Balsam. 

La niewkor eh ia u na ka bynta ka bor dawai: 

Ki bynta ba pyndonkam: Jan baroh ki bynta jong u ki long 
kiba lah ban pyndonkam ha kaba shna dawai, hynrei kaba 
kongsan ka dei ki sla bad ka snep jong u. 

Ki bynta jong ka bor da wai ba don ha u: Ka Diaphoretic, 
sedative,antitryptic, anti spasmodic. 

Ka bor treikam: Ki iarap bha na ka bynta ki thied khlieh 
bad na ka bynta ka jingiaid bha jong ka snam. 

Ki dawai: Na u la ju shna ia ki dawai jyhoh, baiong 
khliah(flu)bad jingpang shit. 

line u jait dieng u don ia ka bor dawai kaba lah ban 
iaieh pyrshah ia jingkhie kynsan jong ka jingtrei ki dohksah 
ne Jingring ki thied. Ka sha kaba la shet lang ne pynkhreh da 
kaba la shet bad kine ki sla ka long kum ka dawai na ka bynta 
ka jingdap Iyer bad ka jingbymbang ja bad ka jingbym tylliat 
bha jong ka kpoh. U ne u long ruh u ba laid kam ha kaba shna 
ia ki dawai ba dei na ka bynta ki jingshitom khlieh, hynsteria, 
cardialgia. 

U Lathynriat(Ericaceae) u wei na ki jait jingthung 
ba don ha ka jylla jong ngi, uba don ia ka jingiasyriem bad 
u dieng Balm, u dei u jait jingthung uba na u la h ban ioh 
ka ka kynja urn ba don ia ka bor dawai(Methyi solicy) kaba 
la ioh na ki sla ia kaba la pyndonkam kum ka dawai na ka 
bynta, ka jingpangmat, jingpang shyieng bad jingktha met 
bad na ka bynta kiwei kiwei pat ki jait jingpang ba dei ia ki 
mat, ki kyrteng saian jong ki jingpang kum ka Gouttheria 
fragrautissima. 

Kine ki jait dieng ki jrong tang kumba 3 metre eiei 
ne khyndai phut. Ki sla jong u ki lam byr sma sohjew ne sma 
sat byrsia( sma vicks) ne kum ki dawai kyllan(pain balm). Ki 

syntiew jong u ki long rang lieh ne lam byrteno. Kine ki jait 
ka tynrai jong ki ka dei na ki thain Mediteranean. Ki san bha 
ha ki jaka ba long dewsboh. Ki roi ne saphriang da ka jingpur 
jong ki thied ne da ki shyieng. 

la u la tip kum u Balm jong ka Gilead. Khyndiat ngin 
ia peit ia ka Gilead kaba don iadei bad ka nam ba la ai ia u. 

Katkum ka kyrteng Hebru, Gil 'adh.rugged. la ka 
kyrteng la pyndonkam kum ka jingpyni ia ka jingiohkynti 
jong ka Isreal ia ka bynta mihngi jong ka Jordan. Ka sdang 
na ka tduh jong ka bynta ba shapoh jong ka duriaw galili 
shaduh ki bynta bakut mihngi jong ka duriawbaiap.Bad na 
ka Jordan sha mihngi shaduh ka ri shyiap, ka bynta padun 
kumba 2000 phut (625 metre) ha ka kynjang. Ha ka por jong 
U Moses ka dei ka bynta ba dap da ki jingthung jingtep bad 
don ia ka khlaw ba biang bad ki pyntha phlang na ka bynta 
ki jingri. Ka don bun ki jaka ba long sngem. Ka dei ka jaka 
ba itynnad bad ka kharai ha kaba ka tuid ka wahduid ba 
pawnam, ka wah Jabok. Ka dei ka jaka rieh ba shipor na ka 
bynta u Jakob mynta u phet na u Laban(Jenesis 31:22-25). 
Ha ba ia lap da u Laban u ia pynlong ia ka jutang bad u ia 
kynton ia ki maw hangta kum ka sakhi, bad u Laban u la khot 
Jegar-sahaduhta ia ka, hynrei u Jakob u la khot ka Galeed ia 
ka(Jen 31:47). Hynrei ha ki snem kiba bud, kane ka kyrteng 
gilead ka mut ia ka thain baroh kawei, kaba kynthup ia u 

lum Gelead{31;25) ka ri 6ilead(Jingk 32:1,37:25). Haba ia 
ka ri Kanan la iasam hapdeng jong ki khun Isreal, ka Gilead 
ka la hap ha ki jait Reuben, Gad bad jong shiteng na ka jait 
Mannaseh.(Deu 3:13. ia ka jingjia ba dei bad ka jingjop ia 
ka lah ban shem na ka kitab Deuteronomy lynnong 2 bad 
3.. la U Moses la shah ban peit ia ki pyntha jong ka ha shwa 
Jong ka jingiap jong u(34:1). Hadien ba ia ka ri la jop, ia ka 
duwan bakhraw ia tei harud jong ka wah Jordan, khang ba 
ia ka jingmane ba shisha yn ym Met satia (Josua 22:10). 

Ka khubor ne nuksa na u: 

Ha baroh hi ki bynta jong ka Bible la kren belt ia u ha 
ka jingiadei bad ka bor dawai jong u,(jer 8:22;46:11;51:8). 
Shisien la kren ia u ha ka ba la jer ia u kum u wei na ki 
mar khaii, kiba ka ri Judah ka khaii sha ka ri Tyros (Esekiel 
27:17). 

Ha ka jingiadei bad ka khubor ne ka nuksa ba ngi 
lah ban ioh na kaba pule shaphang u ne u dieng, ngin iaphai 
sha ka khubor ka jong u Jerimaiah pyrshah ia ka Jerusalem 
ia kaba u la kren bad iam sngewsih bad kylli,''Ym don dawai 
(balm) ha Gelead? ym don doctor hangta, balei te bym 
shym ia pynbha pat ia ka jingkhiah jong ka khun ki briew 
jongnga?''(Jer8:22). 

Katkum ka jingpule na ki kot ba la kdew 
harum(reference Book), ngi iohi ba ki dieng balm ki dei 

ki jait dieng kiba kordor bad kiba laid lew haduh katta, 
khamtam ba ki don ha ki ia ka bor dawai na ka bynta kiba 
bun jait ki jingpang. Kumjuh ruh haba ngi pule ha ka kitab 
Jerimiah baroh hi ki dkhot ba la kdew haneng ki kren ne 
kdew shaphang ka bor dawai jong u. Ka pyni ba u long uwei 
na ki dawai ba kongsan haduh katta katta. U long uba la 
khein kor haduh katta namar ka bor dawai Jong u. 

Mynta ngin iaphai kaei kaba pynlong ia u Jerimaiah 
ban kren ia kitei ki kyntien? Haba ngin pule ia ka kitab 
Jerimaiah ha ki lynnong ba shakhmat ha shwa jong kitei ki 
kyntien, U jerimaiah u kren tyngeh pyrshah ia ka jait bynriew 
Isreal namar ka jingphaidien noh jong ka na U Blei uba 
shisha. Ka jingphai dien ka long namar ka jingleh bymman. 
ka jingbymman jong ki ka dei ka jingleh bymhok, kaba 
kynthup ia ka jingban bein ia ki nongwei, ka jinglehbein ia 
ki khun swet bad ia ki riew kynthei. Ka jinglyndet noh jong 
ki na ka ktien ka jong U Biei.Ka jingkham pynshah shkor 
jong ki ia ki ktien jong ki nongiathuh lypa ba lamler ban ia 
ki nongiathuh lypa jong U Biei.Ka jingmane bleithaw ka dei 
kawei na kiba U Blei u maham tyngeh ia ki, bad namar jong 
ka jingmane bleithaw U Blei u ong, "me wat duwai na ka 
bynta jong une u paitbah, lymne wat pynjam ia ka jingpyrta 
lane ka jingduwai na ka bynta jong ki, lymne wat pynlong ka 
jingiasaid ha nga: naba ngan ym sngap ia me..."(Jer 7:16). 

Ha ka por jong U Jerimiah, ha ka por jong ka jingsynshar jong 
u Josaiah u syiem Judah, kumjuh ruh ha ka por ka jingsynshar 
jong u Jehoiakim, u khun jong u Josaiah. Ha kane ka por ka 
ri ka don hapdeng ka jingeh, ka jinghiar jong ka ioh ka kot 
bad kaba kham sniew ka dei ka jingphaidien noh jong ka ri 
na kaba mane ia U Blei ba shisha kaba iaiam sha ka jinghiar 
jong ka longbriew ka man briew, ha kaba baroh u briew 
u pyrkhat beit tang ia ka malade, ym shuh na ka bynta ka 
bha ka miat jong kiwei pat. ka Ktien jong U Blei ka kren bha 
shaphang ka jingdonkam ban kynmaw ia ki riewkynthei, ia 
ki khunswet. Kawei pat ka jingma kaba khraw kaba ka ri ka 
don ka dei ka jingshah byrngem thma. Ha kaba kum kane 
ka por ha ka jingshisha ki la dei ban kylla bamut, ban phai 
sha U Blei, hynrei ki phai pynban sha ki bleithaw, sha ki blei 
nongwei. 

U Jerimaiah u shim ba kane ka dei ka jingpang kaba 
khraw, kaba jur eh jong ka Jerusalem. Kane ka jinglong jong 
kine ki ar ki hima Isreal, ka la ktah bad pyniam pangnud 
haduh katta ia u.Kaba ktah eh ia U Jerimaiah ka long ban 
iohi ba ki briew kila lyndet noh ia U Blei ba shisha ban leit 
sha ki blei ba thala. Ha ka por jong ka jingeh, ha ka jaka ban 
phai sha u, ki phai sha ki blei nongwei, ia kaba u kylli ia ki 
balei ba ki leit sha ki blei nongwei, ngan buh ha ki ktien jong 
u, "... U Trai urn don ha Seion, U Syiem jong ka urn don ha ka? 
Balei kila pynbitar ia nga da la ki dur blei ba la mutdur, bad 

da ki jingthala ba khyllah?"(Jer 8:19). U Jerimaiah u sngew 
sangsot lem na ka bynta jong ka ri la jong, ba ka la klet noh 
ia u thymmei jong ka bor, u thymmei jong ka jingpyllait bad 
u thymmei jong ka jingpynkhiah. Namar kata u kylli ha ka 
pharshi, " ym don dawai ha Gelead ?". Balei ym don dawai 
shuh ha Gelead ba ki khun Isreal ki hap ban leit wad dawai 
na shawei pat, na kawei pat ka ri, na sha kiwei pat ki blei? 

Kane ka long ruh ka khubor kaba khraw na ka bynta 
jong kiba bun ki bangeit, ki khristan ha kine ki sngi. Kiba la 
klet noh ia U Blei, bad phai sha kiwei pat ki blei. Kiba ia kloi 
ban buh ia ka jingshaniah ka jong ki ha kiwei pat ki thymmei, 
ym ha U Blei. Haba wan ka jingeh, haba wan ka jingpang ba 
triem ba shyrkhei ba pynkhynniuh, ha ka jaka ban wad ia 
U Blei ki phai sha kiwei pat ki lad. Ki klet noh ia U Blei, U 
Nongpynim, U Blei U nongpyllait, U Blei u nongpynkhiah ba 
khraw. Ki klet noh ia kaei kaba U Blei u ong," nga long U Blei 
nongpynkhiah jong me. . .(Exsodos 15:26). 

U Jisu uba long u nongpynim, u nongsiewspah 
bad u nongpynkhiah ba halor duh, u dang iai long, u juh 
mynhynnin, mynta bad shaduh ki bymjukut.(Heb 13:8) U 
dangleh ia ki juh ki ki kambah na ka bynta kiba ngeit. 

Ma u u long u diengbalm uba shisha. Wad ia u 
Diengbaim ba shisha.U Prophet Isaiah u ong," wad ia UTrai 
katba dang lah ban shem, khot kyrpad ia u katba u dang 

hajan" (55:6). U Jlsu hi u ong/Kita kiba kiba wan ha nga da 
lei lei ngan ym kyntaid noh shabar"(loan 6:37) Shuh shuh 
u ong, " to wan ha nga phi kiba thaid bad khia ka jingkit, te 
ngan pynjem ia phi"{Mt 1 1 :28). Tang ma u uba lah ban ai ha 
phi ia ka jinghun bad jingsuk ba shisha. Kiwei pat ki thymmei 
ki long tang ki pukri ba pei. U Jisu u ong," la ka jingsuk nga ai 
ha phi, ym kumba ka pyrthei ka ai( loan 14:10). 

U DIEN6 SWAN 


U Diengshiah u del u wet pat uba la kren bunsien ha 
ka Bible. U long u dieng uba ngim da sngew tynnad eh ban 
ia kren. Ym ju kham don koit ban sngewtynnad ban thung ia 
u. La ju niew ia u kum u bymierkam, hynrei kum u jingwit. 
Hynrei haba pule ia u, ki don ki jingmyntoi ha ka bor dawai. 
Ha ka Bible haba kren shaphang jong ki diengshiah bunsien 
ka kren shaphang ka Jingmaham bad ka'jingbisharka jong U 
Blei ia la ki briew. Ka kren ruh shaphang ka jingbymseisoh. 

Ki diengshiah kiba bun hi ki hap hapoh ka thup jong 
ki dieng rit(shrubs). La khot ia ki ki diengshiah namar ia ka 
metbah, ki tnad bad ki sla jong u la sop da kiei kiei kiba nep, 
kiba thar, kiba don ia ka bor ban pynmong bad ban tar. 

Ki syntiew jong u bunsien ki long kiba long rong 
ping ne saw syngiang. Ki don haduh khatkhyndai tylli ki 
kyrteng ha ka ktien Hebru bad Greek. Ha kaba ki don ki bynta 
kiba ha ka ktien english la pynwan ne khot, breamble, brier, 
thistle bad thorn.U Christ! (L)u dei uwei uba la ngeit ba la 

pyndonkam ha kaba shna pansngiat da ki shipai Rome ha ka 
por ba shanar ia U Jisu, hynrei u ne u del uba kham eh ban 
shem ha Jerusalem. U Zizyphus bad u Palestine Buckthorn, 
Rhananus Palestine Boiss ki dei ki ar jait ki jait diengshiah 
kiba mih kynrei bha. la ki la ju thung ruh kum ki jingker kper. 
La ju tip ruh ia ki kum ki shiah khlaw. U Shiah Pansngiat( 
Crown thorn), ba la tip kum u Paliurus Spina Christi, u dei u 
jait diengshiah uba lah ban jrong 3 haduh 9 phut ne 3 metre. 
U ne u jait diengshiah u don ia ki shiah kiba kham jrong ki 
khmut ba nep bad lam kdor sha lade kum ki tnaw. Ki ju 
mih ki tnad kiba jrong kiba lah ban shna ha ka dur jong ki 
syrwiang ne pansngiatLa ngeit ba dei da une u jait shiah ba 
ki shipai Rome ki pyndonkam ha kaba shna ia ka pansngiat 
shiah ban pyndeng ia U Jisu. Na pdeng jong palat ar spah 
jait kiba ju mih ha Palestine, u wei u jait shiah uba ki khot, 
Mary Thistle(silibum marianum[L],Gaerth and the true star 
thistle(Centaurea calcitrapa L), ki dei ki ba kham don kynrei 
naduh ka por kaba u Blei u la tim ia u Adam namar ka pop 
jong u,( Jen 3:18). 

Ki riewstad wad bniah ba dei ia ki dieng (Botanist), 
ki shem shitom ban batai shai ne pyniapher ia ki dieng shiah 
bapher bapher,(Thistle, thorn, breamble, brier) bad kiwei 
kiwei pat ki diengshiah kiba la kdew ha ka Bible ki dei kiba 
mih ha ki jaka ba long dewshrah jong ki rud nong jong ka 
Palestine. 

Ki nuksa ne khubor na ki: 

Haba kren shaphang jong ki dieng shiah ha ka 
Bible, khamtam ha ki kitab jong ki Nongiathuh lypa, ka kren 
shaphang ka jingmaham. Ka kren shaphang ka jingbymsei 
soh, ki jingpynwit, jingkhanglad. La kren nyngkong eh 
shaphang u diengshiah ha ka kitab Jenesis 3:17,18. Namar 
ka jingbymkohnguh ka jong u Adam ia U Blei ha kaba u la 
bam ia u soh adong, U Blei u la ong ia u, " Namar ba me la 
shahshkor ia ka ktien ka tnga jong me, bad ba me la bam na 
u ta u dieng, ia uba nga la adong ia me, da kaba ong, men 
ym bam na u: ia ka khyndew la tim na ka bynta jong me; kan 
pynmih shylluit ruh ia ki shiah bad ia ki shiah keng ia me, 
bad men bam ia u jhur ka lyngkha". 

Ki Nongiathuh lypa haba ki kren shaphang ki 
diengshiah ki kren shaphang ka jingbishar bad ka jingtim 
ka jong U Blei ha ka jaka jong ka jingkyrkhu( jingseisoh) ka 
jingtim( ki diengshiah). 

U Prophet Hosaiah ha ka khubor maham sha ki 
Isreal u ong, "...ka pop u Isreal kan pynjot noh; u shiah bad u 
shiah buit kin mih ha ki duwan jong ki; te kin ong ha ki lum 
bah, To tap ia ngi bad ha ki lum rit to hap ha ngi".(Hos 10:8). 

U Jisu Khrist haba kren shaphang ki diengshiah u 
kren ia ki kum ka jingpynwit bad jingkjap noh ia ka jingsan 
jong u jingthung.(Mt 13:7). 

U Nongthoh sha ki Hebru u ong, " hynrei lada ka 
pynmih noh ia ki dieng shiah bad ia ki shiah buid, ka long 
bala kyntaid nob bad ka long hajan ka jingtim: kaba ka 
jingkut jong ka ka long ia ka ban thang noh"(Heb 6:8). 

Haba ngi phai sha ki jingthoh ha neng hi, ki pyni 
ba ki diengshiah la ki long kiei kiei kiba ngim sngewtynnad 
ia ki, hynrei ki dei kiba U Blei u buh khnang, ban long ka 
jingmaham, ban long ka jingpynkynmaw ia ki briew, ia kano 
kano ka jait bynriew ban long ka jingsneng, jingmaham 
haba ki sdang ia ka ban iaid lait noh na ka mon ka Jong U. 

Watia ki long ki jingpynwit ha ka jingthmu ban Jam 
ne shim ia kino kino ki sienjam, hynrei bunsien ki Jingpynwit 
ki iarap ia ngi ba ngin ioh ka por ban pyrkhat bunsien shwa 
ban march sted sha kano kano ka Jingma. 

Ha ka Jingwad bniah Jong ki riewstad ba dei ia ka bor 
dawai Jong ki Jingthung, ki shem ba ki don ki Jait diengshiah 
kiba don ia ka bor dawai ha ki. Ki Jait shiah kiba phi iohi ha 
kane ka dur ki dei kiba don ia ka bor dawai ha ki ha ki thied 
Jong ki. Ki long ki dawai ba iarap ia ka Jingshitom kpoh. 

U Buckthorn -Rhamnusfrgula* 

U dei na ki Jait shiah ba don bun ka bor dawai ha u. 

Ki bynta ba pyndonkam: Ka snep. 

Ki bor dawai: Ka Laxative,6moliient 

Ka iarap: Na ka bynta u khyllai.pla pynjhieh, ia ki snier bad 
ia ka snam. 

Jingthmu: Na ka bynta ka jingpynkhuid. Lab ban 
pyndonkam na ka bynta na ka bynta ki jingshitom ba iadei 
bad ka jingeh ha ka jingleit shabar(constipation), kumjuh ka 
jingshitom ba iadei bad u khyllai bad u ksang. 

U Iarap bha ruh na ka bynta aka jingshitom ba dei ia ki 
shyieng, jingktha mat bad ki jingpang sniehdoh. 

Na ka bynta ki bynta ba shabar: Na ka bynta ka 
jingtyrkhong bad dait sniehdoh bad ki jingshitom snieh 
doh. Ka jingmih ki niangsaw ha ka snieh doh kaba dei na ka 
jingngat khniang. 

U Shiah Kya (U Triangular Milkworm),Ka kyrteng 
Botany jong u ka long, Euphorbia antiquarum Linn, u dei 
uwei na ki jiat shiah ba la ju thung bha ha ki thain ri bhoi, la 
ju pyndonkam ruh kum u jingker kper. U dei u jait dieng uba 
kiba bun ki salia ban jan sha u namar ki shiah jong u ki long 
kiba jrong, ki ba don ia ka bor kynjut ne suh kaba khlain bha 
haba kum pyndei ia u. Hynrei u dei u wei na ki jingthung kiba 
don ia ka bor dawai na ka bynta kiba bun jait ki jingpang. 

Khyndiat ngan shu ai haram ia ki katto katne: 

(i) U long ka dawai ba iarap na ka bynta ka jingpynkhuid 

ia ki jakhlia kiba don ha ka met jong u briew, kum ki urn jakar 
bad kiwei kiwei ki jakhlia ki bym dei ban don ha ka met. 

(ii) Ka dei ka dawai na ka bynta ka jingktha mat bad ki 
$hyieng(Gout) kiba dei na ka daw jong ka jingdon ia ka kynja 
um(urate acid) bad jingpang mat. 

(iii) U long ka dawai na ka bynta kito kiba don jingshitom 
ha ka khlieh, ka jinglang urn ha ka met, ka jingpang iap 
shilliang bad ka jing bym treikam ki thied ki jaw. 

(iv) U long ka dawai na ka bynta ka jingsa mattah bad 
jingpang shkor. 

U Sohpdok 

( Yellow-Berried Kightshade) 

Ka kyrteng Botani jong u ka long, Sofnm'Solamum 
Khasianum(Family- Solanaceae). 

U mih bha ha ki jaka dewsboh. Lah ban shem kynrei ia u haki 
jaka bret niut. U long u jingthung uba don shiah baroh shi 
rynieng( Bad dieng bad tnad bad sla). Ki sla jong u ki long 
kiba jyrngam shai, u don bun ki tnad. Ki soh jong u ki long 
rong jyrngam (thohrew) hynrei ki kylla stem ynda la ih.U 
don shibun ki shyieng kiba rit. 

Ka bor dawai jong u: 

(i) U long u dwai bah na ka bynta ban iarap ia ka 
jingbym bang ja. U long u dwai khlain(tonic) na ka bynta ka 

kpoh. U iarap na ka bynta ban pynmih ia ki wieh na ka met. 

(ii) U long u dawai na ka bynta ka jingpang jyrhoh, 
sahiaw bad jingpang shit. 

(iii) U long ruh u dawai na ka bynta ka jingsuh. 
Jingshitom haba leit pynjhieh bad suh jyndong. 

(iv) U long u dawai na ka bynta ka jingshitom 
dohksah. 

(v) Na ka bynta jingdon maw ha ka pla pynjhieh 

(vi) U iarap na ka bynta ka jingpang kynthei. Ka koit ka 
khiah ha kam kha kam pun (Fertility). 

(vii) U long u dwai na ka bynta .ka jingshitom ha ka 
sniehdoh. Ka jingmih ki khniang dait, ki pyrshen, ki thung, 
jingset ryndang. 

(viii) U dei u dawai bniat ba khlain bha. 

Jingmaham: Ym shym la thoh ne ai ia kine ki jingbatai na 
ka bynta ban shna dawai. La shu ai ban long kum ka jingtip 
ia ka bor dawai ba don ha ki shiah. Kito kiba kwah ban shna 
dawai ki donkam ban da pule bniah. La ai jingmut ba kin 
pule na kine ki kot, (Reference Book) ba la kdew ha trai kane 
ka sla. 

Ki Diengshiah ki don ka bor dawai: 

Ha kiba bun ki briew ki bym tip ia ka bor dawai kin shim beit 
ba ki shiah hi ki dei ka jingwit ia ki jingthung jingtep. Hynrei 
ha ki briew kiba wad bniah ki shem ba ki long ka dawai kaba 
khraw. 

Ki long ki dieng ker kper: 

Ki diengshiah la ha kiba bun bynta kirn long kiba itynnad, 
kiba bit ban thung, hynrei ki long bunsien pat kiba bha ban 
thung kum ki jingker kper. Ki long ki jingker kper kiba paka, 
ban iada na ki mrad ne jingri ban rung shapoh na kaba bam 
ia ki jingthung jingtep bad ki jhur ki jhep. 

Ki diengshiah kirn donkam nongiada: 

Ki diengshiah kirn donkam nongiada, ki shiah jong ki hi ki 
long ka jingiada ia ki. Ki briew ne ki mrad ki hap ban husiar 
ban tur ne ktah ia ki, lym kumta ki lah ban shah pynmong 
kylla. 

U Syiem ki syntiew hapdeng ki dieng shiah: 

La kiba bun ki shiah kirn lah ban sei ia ki syntiew ba itynnad, 
hynrei u tiew kulab, u ba dei u syiem jong ki syntiew, u dei 
uba mih hapdeng jong ki shiah. Ngim lah ban iohi ia u tiew 
kulab ba phuh itynnad khlem ki shiah. 

Ka long ka jingshisha ba ia ki briew kiba kham 

bun ktien, kiba kham kren pyrshah, kiba kham kdew bha 
ia kt jingduna, kiba kham pyni jingmut bad kiba da kylli 
bniah bha ia kino kino ki rai, la ju shim ia ki kum ki shiah 
ha ki kam shnong kam thaw, ha ka imiang sahlang, ha ki 
seng sain hima sima bad wat ha ki ki kynhun balang ruh. 
Kiba kum kine ki briew kirn ju kham ioh ia ka jaka ba ha 
khmat, hynrei bunsien ki shait shah taid bad shah kyndat 
sharud (side line). Bun ki kwah beit ia ki niang kohnguh,(Yes 
men) ban suk ka jam lynti, ka shim rai. Lada dei ka rai bha 
ruh la bha lada dei ka rai bakla ruh la poi lang sha khlaw 
baroh. Ki nongialam kiba kum kine ki pynpaw (reveals) ia ka 
jingkhim mynsiem,jingjyndong jingmut, jingbym iohi jngai 
bad ka jingsheptieng ne ki don ia ka jingbymshngain(insecu 

A 

rity). Hynrei ki briew ki nongialam kiba don ia ka jingskhem 
jingmut bad jingsngain ne jingbym sheptieng(security) ki 
nang kumno ban pdiang bad pynlong paralok ba jan bad 
ki. U Jisu hadien ba U Judas u la dep die ia u bad ba u wan 
ban doh ia ka jingdoh ba shukor, urn shym la kynteid ne 
dumok satia ia u, hynrei u la ong," ko lok, me wan naei ?(Mt 
26 : 50 ). 

Balei U Jisu u ong, 'iok'ia u Judas, wat hadien ba u 
la die ia u? Ka long shisha kaba phylla, kaba sngew eh ban 
pyrkhat ba wat hadien ba u la dep die ia u un dang khot ia u,'u 
lok', Ha ka jingpyrkhat briew ngin jin da la khot u nongshukor, 
u nongshet kylla. U Jisu u dang iai khot hi ia u Judas, 'u lok' 

namar ka jingdie jong u watia ka jingthmu ka long ban aiti 
ia u ha ki nongsynshar jong ki jiw, hynrei ha kawei ka Hang 
ka iarap ia U Jisu ban pyndep ia ka mon ka jong u kpa uba 
ha bneng. la kata kaba U jisu u angngud ban pyndep haba 
u duwai, " Ko kpa jongnga, iada don lad, to ai ba kane ka 
khuri kan ioh lait noh na nga. Pynban ym kumba nga mon 
ma nga, hynrei tang kumba me mon". Ha ka jingduwai ba ar 
ha kane ka juh ka jingjia u duwai, " Ko kpa Iada ym don lad ia 
kane ka khuri ban ban lait noh na nga, lymda nga dih ia ka, 
to long ka mon jong me"(Mt 26:39,42). 

Ki briew kiba wad bniah, kiba don ia ka jingstad, 
kiba pyrkhat jngai ,ki nang ban shim jinghikai na ki jingpyni, 
ki kmen ban don ki nong kdew ia ki jingbakla jong ki. Ki 
nang ban ainguh ia U Blei na ka bynta jong ki, ba lymda don 
kiba kdew ba pyni kin jin da la poi sha khlaw ne poi sha ka 
jingmynsaw kaba khraw. 

Ka long shisha kaei kaei kaba eh ba ngin pdiang, 
hynrei ngin ym lah lait. Dei U Blei uba thung ia ki dieng 
shiah, dei U Blei uba ai urn ia ki diengsoh apple bad uba ai 
urn kumjuh ia ki diengshiah. Lada ngi khnium ia ki shiah phi 
khnium ia u nongthaw nongpynlong bad u nong ai urn ia 
u.Namar kata ngi dei ban nang ban im, ban ainguh ia U Blei 
wat na ka bynta ki diengshiah ruh, ym tang na ka bynta ki 
diengsoh ne ki syntiew. 

